Membongkar Mitos Di Sebalik Kondisi Tiroid - Jom Kenal Pasti Yang Mana Betul!

Tiroid memainkan peranan penting dalam menjaga fungsi metabolisma dan kesihatan secara menyeluruh. Namun, dengan faktor tertentu, ia juga berupaya membentuk penyakit! Tahukah anda apa punca thyroid dan bahaya tiroid?

Untuk makluman, penyakit ini boleh terbahagi kepada beberapa jenis iaitu hipertiroid, hipotiroid, ketumbuhan nodul dan kanser tiroid.

Dianggarkan seramai 20 juta individu di Amerika menghidap beberapa bentuk penyakit tiroid, seperti
hipertiroidisme, hipotiroidisme, penyakit Graves, atau tiroiditis Hashimoto.

Ternyata,
banyak perkara boleh mencetuskan masalah tiroid
, termasuk genetik, serangan autoimun, kehamilan, tekanan, kekurangan pemakanan, atau toksin di persekitaran.

Pun begitu, mitos-mitos berkaitan bahaya tiroid ini juga banyak berlegaran dalam kalangan masyarakat.

Ikuti artikel ini untuk ketahui sama ada ura-ura yang kalian mungkin pernah dengar mengenai punca thyroid dan bahaya tiroid adalah fakta atau auta, jom baca artikel ini.

Mitos-mitos penyakit tiroid

#1 Penyakit tiroid senang dirawat

Fakta:
 Masalah tiroid ternyata tidak mudah diubati seperti yang diperkatakan,
namun rawatannya juga tidaklah begitu rumit.

Menurut Dr. Dorothy Fink, Ahli Endokrinologi dan Penolong Profesor Perubatan di Pusat Perubatan NYU Langone di New York City, kebanyakan pesakit tiroid diberi ubat untuk menggantikan T4, salah satu jenis hormon tiroid yang tidak dapat dihasilkan oleh punca thyroid yang terjejas.

Kemudian, kelenjar tiroid dapat mengubah T4 menjadi T3, hormon lain yang diperlukan, dengan sendirinya- walaupun pada pesakit tiroid.

Dr. Fink turut mengatakan, pesakit hanya menghadapi masalah apabila mereka turut meminta ubat untuk T3.

Banyak perkara dalam talian membincangkan pemberian T3 dan perkara ini menjadi sangat rumit.

Ini kerana apabila pesakit diberikan T3, ia berisiko membuatkan pesakit berasa khayal dan hal ini mampu cetuskan ketagihan.

Memburukkan lagi keadaan, preskripsi T3 berupaya menurunkan kemampuan tiroid untuk menghasilkan T4 dengan sendiri,
mengakibatkan tiroid yang terlalu aktif
.

#2 Hanya wanita berusia akan mengalami masalah tiroid

Fakta:
 Penyakit tiroid boleh menyerang lelaki dan wanita dalam kalangan usia berapa pun!

Walau bagaimanapun, golongan wanita sememangnya mempunyai risiko yang lebih tinggi untuk mengalami masalah tiroid, kata Dr. Fink.

Genetik anda dan faktor persekitaran biasanya menjadi punca thyroid seseorang kurang aktif atau terlalu aktif yang berkaitan dengan autoimun.

Ia juga boleh muncul di semua peringkat usia, namun
lebih cenderung berlaku pada kaum Hawa.

Dr. Christian Nasr, Ahli Endokrinologi di Klinik Cleveland menyatakan, golongan wanita lebih cenderung mengalami penyakit tiroid kerana mereka mempunyai tahap estrogen yang lebih tinggi berbanding lelaki.

Estrogen menjadikan sel lebih mudah terlihat
 oleh sistem imun tubuh.

Justeru, wanita cenderung untuk terkesan dengan kesemua jenis kondisi tiroid; hipotiroidisme, hipertiroidisme, nodul, dan kanser tiroid, kata Dr Nasr.

#3 Penghidap hipotiroidisme harus elak makanan berasaskan soya

Fakta:
 Anda tidak perlu menghindari
makanan yang ada asas soya
 sepenuhnya, tetapi ia harus diambil dengan berhati-hati.

Soya berupaya mengganggu kemampuan tubuh untuk menyerap ubat penggantian hormon, jadi pakar tidak menyarankan pesakit tiroid untuk memakannya setiap hari.

Sekiranya anda bakal mengambil ubat pengganti hormon, adalah disarankan untuk menunggu beberapa jam sebelum makan kacang edamame atau susu soya.

#4 Penghidap tiroid mempunyai mata yang terjojol

Fakta:

Penyakit Graves, jenis hipertiroidisme yang paling kerap berlaku
, kadangkala, tapi bukan selalu, boleh menyebabkan mata yang terjojol. Merokok meningkatkan risiko anda untuk mengalami masalah ini.

Masalah mata lain yang berkaitan dengan penyakit Graves termasuk penglihatan berganda
(double vision),
 mata kering dan kelopak mata bengkak.

Tetapi hanya sekitar 10% hingga 20% pesakit Graves
 menghidap penyakit-penyakit mata ini
.

Mata yang terjojol dapat dirawat dengan suplemen selenium dan steroid. Namun untuk masalah pembengkakan yang teruk, pembedahan mungkin perlu dijalankan.

#5 Elak makan brokoli jika bahaya tiroid tidak aktif

Fakta:
 Jangan bimbang penggemar brokoli
, anda tidak perlu mengorbankan sayur kegemaran seperti brokoli, kubis atau kangkung.

Anda mungkin pernah terdengar khabar angin untuk menghindari sayur-sayuran ini kerana ia boleh menjadi punca bahaya thyroid dan menyebabkan komplikasi.

Ini kerana ia dikatakan mengandungi zat yang disebut sebagai glukosinolat, yang
berpotensi mengganggu fungsi tiroid.

Realitinya, sayuran ini mengandungi begitu banyak manfaat kesihatan. Jadi, makanlah tanpa rasa bersalah, tapi bukan setiap hari ya!

Tambahan itu, cuba masak sayuran ini dengan ringkas dan tidak dimakan secara mentah.

#6 Benjolan di leher petanda masalah tiroid

Fakta:
 Benjolan di leher tidak semestinya menjadi indikasi kepada punca thyroid!

Walaupun benjolan di leher sering menjadi antara tanda masalah tiroid, terdapat banyak lagi kondisi lain yang boleh
mencetuskan benjolan leher selain tiroid
, kata Dr. Fink.

Antara
 punca lain benjolan di leher
 adalah kelenjar nodus limfa atau sista yang membengkak.

Walau apapun, Dr. Fink mengesyorkan agar benjolan leher diperiksa oleh doktor, sama ada melalui pemeriksaan ultrabunyi atau imbasan CT, jika perlu.

#7 Hipotiroidisme hanya terbentuk di usia dewasa

Fakta:
 Untuk menidakkan mitos ini, bayi dan kanak-kanak juga kadangkala boleh didiagnosis dengan masalah hipotiroidisme.

Kebanyakan gejala yang dialami adalah serupa dengan orang dewasa, tetapi mereka juga mungkin turut mengalami masalah perkembangan dan pertumbuhan yang terbantut.

Menurut pakar,
golongan bayi terutamanya sangat memerlukan rawatan awal
 walaupun kes dialami mungkin ringan.

Ini kerana, ia berisiko membantutkan pertumbuhan dan perkembangannya, lantas menyebabkan kecacatan intelektual yang teruk.


Selamatkan Kehidupan Seks Anda & Pasangan Meski Diserang Depresi, Ini 4 Caranya!

Seks adalah salah satu resam dalam rumah tangga yang paling utama buat pasangan suami isteri.

Tanpanya, maka hambar dan tidak bermaknalah kehidupan di kamar tidur buat kalian berdua.

Disebabkan itu, anda dan pasangan wajar menjalankan
projek asmara di ranjang dengan sekerap dan semampu yang mungkin
.

Bagaimana pula jika kesihatan mental terganggu? Adakah kehidupan seks suami isteri juga terjejas?

Tenang, ada cara untuk selamatkan kehidupan seks kalian berdua meski depresi datang menyerang!

Depresi jejaskan hubungan seks suami isteri?

Sebelum pergi dengan lebih mendalam lagi, wajarlah untuk kita semua tahu akan definisi sebenar apa itu depresi terlebih dahulu.

Depresi atau kemurungan adalah sejenis gangguan mental
 yang boleh berlaku kepada sesiapa sahaja.

Ia akan menyebabkan rasa kesedihan, kekosongan dan lebih teruk lagi sehingga ingin membunuh diri.

Adakah ia akan menjejaskan kehidupan seks buat lelaki dan wanita yang sudah berkahwin?

Jawapannya adalah ya, tentu sekali.

Ini kerana depresi akan menyebabkan keinginan atau kemahuan seksual (libido) individu itu berkurangan selain mungkin mengakibatkan beberapa masalah seksual lain seperti:

Mati pucuk

Ereksi tidak kuat

Ejakulasi pramatang

Sukar mencapai orgasma

Sakit semasa penetrasi

Vaginismus

Dalam pada itu, depresi juga akan membuat individu hilang minat dengan semua aktiviti termasuklah seks ekoran pemikiran mereka yang terganggu dan terjejas.

Persoalannya, apa yang penderita depresi patut lakukan untuk selamatkan kehidupan seksual mereka?

Apa penderita depresi perlu lakukan?

Baiklah, sekarang kita sudah tahu apa itu depresi. Kini, kita beralih pula kepada cara untuk menyelesaikannya.

Menurut Dr. Russel Stambaugh, Pakar Terapi Seks dan Jurucakap American Association of Sexuality Educators, Counselors, and Therapists, otak adalah organ yang paling penting untuk kita semua menikmati aktiviti seksual dengan lebih sihat dan sejahtera.

Ini bermakna sebarang gangguan pada otak seperti depresi harus diperbetulkan untuk selamatkan kehidupan seks.

Berikut adalah caranya:

#1. Rawat depresi terlebih dahulu

Pertama, jangan fokus kepada aspek seks sebaliknya rawat masalah mental yang kalian hadapi terlebih dahulu.

Caranya, berjumpa dengan pakar psikiatri untuk mendapatkan konsultasi dan rawatan serta ubatan.

Ini kerana kita semua sedia maklum bahawa
kemurungan adalah salah satu masalah mental yang sangat serius
.

Ia dikatakan menjadi punca utama ketidakupayaan individu berusia 15 ke 44 tahun dalam menjalani kehidupan seperti biasa di Amerika Syarikat.

Ketidakupayaan ini termasuklah dalam aspek kehidupan seks mereka bersama pasangan ekoran rendah libido.

Dengan rawatan dan ubatan, maka masalah depresi mungkin dapat diatasi sekali gus memberi dampak positif terhadap kehidupan seks anda dan pasangan.

#2. Bekerjasama dengan doktor anda

Anda juga perlu tahu bahawa rawatan dan ubatan antidepresan boleh mendatangkan pelbagai kesan negatif.

Lebih menakutkan,
 ia juga mungkin akan menyebabkan libido anda menjadi lebih rendah
 berbanding sebelum ini.

Ramai yang salah sangka bahawa dengan menambah sendiri dos perubatan akan membuat nafsu syahwat lebih memuncak, ia tidak benar sama sekali.

Oleh itu, sila bekerjasama dengan doktor anda dalam membincangkan alternatif yang terbaik untuk merawat depresi di samping mengekalkan kesejahteraan hubungan di ranjang kalian berdua.

#3. Pecahkan kebuntuan depresi

Antara cabaran terbesar buat doktor dalam merawat penderita penyakit kronik termasuklah depresi adalah pesakit itu sendiri tidak mahu keluar dari kebuntuan.

Ini bermaksud mereka mungkin sudah lali, bosan atau terbiasa dengan kondisi kesihatan yang dialami tersebut.

Sebaliknya, kebuntuan ini mesti dipecahkan agar pesakit dapat menjalani kehidupan seharian dengan lebih baik.

Menurut Dr. Frederick K. Goodwin yang merupakan Pakar Sakit Mental, rawatan dan ubatan sahaja tidak memadai untuk memulihkan pesakit sepenuhnya.

Ia juga sangat bergantung kepada keinginan dan kemahuan anda untuk pulih!

#4. Berbincang bersama pasangan anda

Akhir sekali, anda perlu berbincang bersama pasangan tentang kondisi yang dialami.

Terangkan kepada mereka bahawa depresi telah menghalang anda dari melalui kehidupan seks yang lebih sihat dan sejahtera bersama si dia.

Selepas itu, mungkin kalian berdua boleh fikirkan sesuatu?

Sebagai contoh, masalah kurang libido dan
sukar mencapai orgasma
 mungkin boleh diselesaikan dengan memanjangkan waktu ‘foreplay’.

Ini bertujuan merangsang anda dan si dia agar lebih bersedia untuk beraksi di ranjang kelak
lantas menyelesaikan masalah seksual kalian
.

Bersama, anda dan pasangan boleh belajar tentang apa cara yang sesuai untuk menyelesaikan masalah depresi sekali gus menyelamatkan kehidupan seks di kamar tidur.


“Meroyan” Selepas Bersalin: Benar atau Karut?

“Meroyan” selepas bersalin adalah perkara yang sangat dibimbangi dan ditakuti oleh golongan wanita. Sesetengah wanita berkemungkinan akan mengalami ketidakstabilan dari segi emosi ini selepas melahirkan anak. Ada individu terutamanya golongan tua yang berpendapat bahawa kondisi “meroyan” ini adalah perkara karut yang disebabkan oleh perkara ghaib. Persoalannya, adakah keadaan ini sebenarnya mempunyai perkaitan dengan tahap kesihatan individu? Ikuti artikel ini untuk mengetahuinya dengan lebih lanjut.

Benar atau karut?

Hakikatnya, keadaan ini adalah benar jika dilihat daripada sudut saintifik dan bukannya karut semata-mata. Keadaan ini sebenarnya dipanggil kemurungan selepas bersalin atau
postpartum depression
(PPD). Menurut Pusat Kawasalan dan Pencegahan Penyakit, lebih daripada 600,000 orang wanita mengalami PPD dan bilangan ini tidak termasuk kes yang tidak dilaporkan! Jadi, sesuatu perlu dilakukan untuk mengurangkan jumlah yang membimbangkan ini.

Faktor berlakunya kondisi meroyan

Sebenarnya, “meroyan” selepas bersalin bukanlah disebabkan oleh perkara-perkara ghaib seperti terdengar suara aneh berbisik dan sebagainya. Berikut merupakan faktor-faktor berlakunya kondisi ini:

1. Brain Fog

Ia adalah satu keadaan yang menyebabkan wanita yang baru lepas bersalin menjadi pelupa. Kebanyakan individu akan menganggap perkara ini adalah normal malah berjenaka menggunakan teori “wayar putus” akibat terlalu kuat meneran anak keluar. Sebenarnya, ia adalah keadaan yang perlu dipandang berat kerana masalah memori yang dialami ini mungkin boleh mengakibatkan berlakunya kemurungan selepas bersalin.

2. Berfikiran negatif

Selain itu, kerap berfikiran negatif juga boleh mendorong kepada terjadinya masalah ini. Seperti contoh, pernahkah anda bermonolog dengan diri sendiri bahawa anda akan mencederakan anak anda jika dia meragam terlalu lama? Jika ya, segera dapatkan bantuan pakar kerana ia boleh menjadi antara penyebab utama berlakunya kemurungan selepas bersalin kelak jika anda sedang hamil.

2. Mudah naik angin

Dalam pada itu, mudah naik angin atau panas baran juga merupakan faktor utama permasalahan ini. Pernahkah anda naik angin atau mengamuk terhadap individu lain hanya disebabkan permasalahan yang kecil? Jika ya, segera dapatkan bantuan pakar kerana ia juga mungkin menunjukkan petanda awal anda bakal mengalami kemurungan selepas bersalin kelak jika anda sedang hamil.

4. Rasa kekosongan

Mungkin anda sendiri tidak perasan akan perasaan ini, tetapi pernahkah anda terfikir bahawa anda kerap berasa kosong dan tidak ada sesiapa yang mampu membantu anda dalam apa-apa perkara sekalipun? Perasaan ini sangat berbahaya kerana ia boleh mendatangkan kemurungan selepas bersalin kelak jika anda sedang hamil atau lebih bahaya lagi, membunuh diri akibat tidak tahan dengan kesepian dan kesunyian yang dialami.

5. Insomnia

Insomnia atau kesukaran untuk tidur terutamanya pada waktu malam akan memudaratkan pelbagai lagi kondisi kesihatan pada mental dan fizikal. Ia juga boleh menyebabkan masalah kemurungan selepas bersalin jika anda sedang hamil. Ini kerana individu yang mengalami insomnia ini memerlukan bantuan dari pakar dengan sesegera yang mungkin kerana mental mereka sudah berada pada tahap yang sangat penat namun fizikal tidak membenarkan mereka berehat.

Konklusinya, terdapat beberapa faktor yang boleh menyebabkan kemurungan selepas bersalin. Bagi golongan bakal ibu, anda sebenarnya tidak perlu terlalu risau akan perkara ini dan cuba jalani kehidupan sebagai ibu mengandung dengan lebih tenang dan gembira. Namun begitu, jika anda mendapati bahawa anda mempunyai tanda-tanda seperti yang dinyatakan, segera berjumpa doktor untuk mendapatkan khidmat nasihat atau rawatan lanjut.

Hello Health Group
 tidak menyediakan nasihat perubatan, diagnosis, atau rawatan.


Pakai Semula Pelitup Muka? Boleh, Kalau Tahu Cara Simpan Yang Betul! Ini Tipnya

Untuk mendapatkan lebih banyak info tentang coronavirus di Malaysia, sila dapatkannya di sini.

Baru-baru ini, kerajaan telah mengisytiharkan kewajipan penggunaan penutup muka bagi mengelakkan gelombang wabak COVID-19 yang seterusnya.

Hal ini
membimbangkan ramai orang terutama sekali berkenaan dengan kos topeng muka pakai buang yang mahal
.

Bolehkah topeng muka digunakan lebih dari sekali, dan jikalau boleh bagaimanakah caranya?

Sementara itu, statistik COVID-19 di Malaysia adalah seperti berikut:

[covid_19]

Kepentingan pemakaian penutup muka

Selain menjaga jarak sosial dan rutin membasuh tangan yang betul dan kerap,
 pemakaian penutup muka merupakan salah satu elemen penting untuk mengelakkan diri daripada dijangkiti coronavirus.

Hal ini penting untuk menghalang penyebaran virus kepada orang lain. Selain itu,
ia juga dapat melindungi diri anda daripada kerap menyentuh hidung dan mulut secara tidak sengaja.

Kerap menyentuh hidung dan mulut boleh meningkatkan risiko anda untuk mendapat jangkitan kuman.

Kajian mendedahkan
sekurang-kurangnya 40% daripada penghidap coronavirus tidak menunjukkan apa-apa gejala.

Pemakaian penutup muka penting dalam golongan ini untuk mengelakkan penyebaran virus secara tidak sengaja kepada golongan yang berisiko.

Kementerian Kesihatan Malaysia (KKM) mengesyorkan pemakaian topeng muka di tempat yang sesak untuk mengurangkan kadar jangkitan virus sebanyak 65%.

Anda mungkin berminat dengan artikel ini:

Bolehkah penutup muka digunakan berkali-kali?

Ramai yang beranggapan topeng muka pakai buang, seperti namanya harus dibuang setelah dipakai sekali.

Namun,
jumlah topeng muka yang terhad semasa penularan wabak
 kini menyebabkan harga penutup muka mahal di pasaran.

Walaupun tidak digalakkan, penutup muka boleh digunakan lebih dari sekali jika dibersihkan atau disimpan dengan cara yang betul.

Cara menyimpan topeng muka dengan betul

Setelah memakai penutup muka, anda harus menganggapnya sebagai bahan bahaya biologi selepas terdedah dengan persekitaran.

Oleh itu, kaedah untuk membersihkan dan menyimpan dengan betul haruslah dipraktikkan sekiranya anda ingin memakainya untuk kali kedua.

#1 Topeng kain

Penutup muka kain boleh dicuci dengan mesin basuh mahupun tangan
. Kaedah pencucian yang digalakkan adalah bersama sabun pencuci, dibilas dengan bersih dan dijemur sehingga kering.

Pilihan yang lain adalah memasukkannya ke dalam beg kertas dan membiarkannya di tempat yang hangat sekurang-kurangnya untuk 2 hari.

#2 Topeng N95 atau
surgical mask

Pilihan penutup muka yang lain terdapat di pasaran adalah topeng N95 atau
surgical mask.

Sekiranya anda menggunakan topeng ini, meninggalkannya atau menggantung di suatu tempat yang terbuka bukanlah idea yang baik.

Hal ini kerana
kedua-dua permukaan dalam dan luar topeng tersebut akan terdedah kepada persekitaran.

Anda tidak boleh mencuci topeng jenis ini kerana ia akan merosakkan penapisnya.

Sebaliknya, anda boleh meletakkan topeng tersebut ke dalam beg kertas pada suhu bilik atau lebih panas sekurang-kurangnya selama tujuh hari.

Penggunaan beg plastik tidak digalakkan kerana ia akan mengekalkan kelembapan dan seterusnya mengakibatkan pertumbuhan kuman seperti bakteria dan kulat.

Di samping itu, ada baiknya jikalau topeng disimpan secara berasingan. Hal ini penting untuk mengelakkan kontaminasi selanjutnya daripada satu topeng ke topeng yang lain.

Baca juga:

Topeng Muka N95 atau Surgical Mask – Mana Satu Boleh Lindungi Anda Dari Coronavirus?

Nak Jimat Duit, Pakai Pelitup Muka Fabrik- Berkesan Ke? Guna Jenis Ini Jika Tak Nak PKP Kembali

Langkah penting untuk proses penyimpanan penutup muka

Salah satu langkah yang paling penting dalam proses penyimpanan penutup muka yang telah digunakan ialah beg kertas yang dipakai.

Ingatlah bahawa walaupun topeng tersebut boleh dipakai semula, beg kertas yang digunakan untuk menyimpannya harus dibuang setelah digunakan.

Ikuti langkah berikut untuk memastikan topeng anda disimpan dengan teliti :

Labelkan topeng di bahagian luar untuk membezakan bahagian luar dan dalam topeng.

Basuh tangan terlebih dahulu sebelum membuka topeng.

Buka topeng dengan teliti tanpa menyentuh bahagian dalam topeng.

Lipatkan topeng menjadi dua, memanjang atau lebar sehingga permukaan luar saling bersentuhan.

Letakkannya dengan berhati-hati ke dalam beg kertas anda. Jika anda menggunakan beg plastik, biarkan ia terbuka untuk tujuan pengudaraan.

Apabila hendak digunakan semula, keluarkan ia dari beg tanpa menyentuh bahagian dalam topeng.

Buang beg kertas atau plastik yang telah digunakan.

Basuhlah tangan anda selepas memakai penutup muka tadi.

Bolehkah semua penutup muka digunakan lagi?

Selagi topeng muka anda bersih, anda boleh menggunakannya sehingga kotor.

Akan tetapi, sekiranya ia sudah kotor dan tercemar dengan rembesan pernafasan, darah atau cecair daripada orang lain, topeng anda harus dibuang sama sekali.

Selain itu, jika anda berhubung rapat dengan pesakit yang dijangkiti dengan penyakit berjangkit lain seperti tibi, buanglah penutup muka tersebut.

Konklusi

Walaupun penggunaan topeng muka berkali-kali tidak dilarang, tetapi seboleh-bolehnya elakkanlah daripada menggunakan ia lebih daripada sekali untuk mengurangkan risiko jangkitan.

Selain itu, amalkan kebersihan diri yang baik dan
elak daripada berada di tempat yang sesak.

[mc4wp_form id=”115319″]


Hilangkan Bau Hanyir Ikan Pada Tangan Guna 8 Bahan Ini, Tip No. 1 Paling 'Rare'!

Setiap kali selepas menyiang ikan, bau ikan pasti akan melekat pada tangan walaupun sudah dicuci dengan sabun. Kadangkala terasa seperti hendak muntah apabila bau tersebut masih tidak hilang selepas beberapa jam. Apa kata anda, jika kami ajarkan cara hilangkan hanyir ikan pada tangan dengan 10 petua di bawah ini.

Untuk mendapatkan lebih banyak info berkenaan Pemakanan Sihat, anda boleh klik
di sini
.

10 cara hilangkan bau ikan pada tangan

Anda mungkin ada beberapa petua atau kaedah tersendiri yang digunakan untuk menghilangkan bau hanyir ikan pada tangan.

Namun, tidak salah jika anda mencuba salah satu daripada 10 petua baharu yang kami kongsikan di bawah ini.

Mana tahu ia lebih berkesan menghilangkan bau hanyir tersebut.

#1. Sos tomato

Kedengaran agak pelik? Ya, sos tomato sebenarnya boleh membantu anda menghilangkan bau ikan yang masih melekat pada tangan.

Caranya adalah dengan menuangkan sejumlah sos pada tapak tangan anda.

Kemudian, sapu dan gosokkan
sos tomato
 tersebut pada seluruh tapak tangan. Biarkan selama beberapa minit terlebih dahulu sebelum membilas.

#2. Jus lemon

Disebabkan sifat keasidan yang agak tinggi, buah lemon juga boleh membantu menyingkirkan bau hanyir ikan pada tangan anda.
Namun caranya agak berlainan.

Anda perlu mencampurkan sedikit
soda bikarbonat
 bersama
jus lemon
 untuk dijadikan sebagai pes.

Kemudian, sapukan pes tersebut pada tangan yang berbau hanyir dan biarkan selama beberapa minit.

Akhir sekali, bilas sehingga bersih.

#3. Hilangkan bau ikan guna garam

Jika anda bertanya kepada orang-orang lama, mereka akan menyarankan anda
menggunakan garam
 sebagai cara hilangkan hanyir ikan.

Caranya mudah sahaja. Anda hanya perlu menabur
sejumlah garam
 pada tangan dan gosokkan tangan anda.

Kemudian, basuh tangan sehingga bersih dan hanyir ikan akan hilang.

#4.
Hand sanitizer

Pasca COVID-19, setiap isi rumah pasti masih mempunyai bekalan
hand sanitizer
, bukan?
Hand sanitizer
 juga berkesan untuk menghilangkan bau hanyir.

Ini kerana,
hand sanitizer
 mengandungi
kandungan alkohol
 dan juga bahan-bahan lain yang boleh membunuh bakteria penyebab bau busuk.

#5. Daun ketumbar

Siapa sahaja yang tidak mengenali daun herba ini.

Baunya yang agak kuat menusuk hidung sebenarnya boleh membantu anda menyingkirkan bau hanyir yang masih melekat pada tangan.

Caranya, ambil sedikit
daun ketumbar
 dan terus gosokkan atau tenyeh pada pada tangan anda.

Bilas tangan selepas bau hanyir hilang.

#6. Hilangkan bau ikan guna ubat gigi

Ubat gigi
 tidak hanya berkesan membersihkan gigi, tetapi ia juga bagus untuk menghilangkan bau hanyir pada tangan.

Anda hanya perlu memicit sedikit ubat gigi pada tangan dan terus menyapunya ke seluruh tangan anda. Bilas sehingga bersih selepas hanyir ikan hilang.

#7. Serbuk kopi

Serbuk kopi juga boleh digunakan sebagai cara hilangkan hanyir ikan yang agak ampuh.

Namun, pastikan anda menggunakan
serbuk kopi
 yang masih belum digunakan lagi.

Caranya mudah sahaja, hanya sapukan sejumlah serbuk kopi pada tangan anda dan biarkan selama beberapa minit sebelum dibilas.

#8. Tisu basah bayi

Tisu basah atau
tisu bayi
 ini biasa digunakan untuk mengelap punggung bayi sewaktu menukarkan lampin.

Disebabkan kandungan pewangi yang terdapat pada tisu basah ini, ia juga boleh digunakan untuk menghilangkan bau hanyir pada tangan anda.

#9. Cuka

Cuka mempunyai sifat keasidan
 yang lebih kurang sama seperti jus lemon.

Oleh itu, ia juga boleh digunakan untuk menghilangkan bau hanyir pada tangan.

 Untuk kesan yang lebih baik, campurkan cuka bersama-sama garam terlebih dahulu sebelum disapu pada tangan.

Biarkan sekurang-kurangnya 1 minit sebelum dibilas dengan air suam. Tangan anda pasti tidak lagi berbau hanyir.

#10. Minyak zaitun hilangkan bau ikan

Jika rumah anda mempunyai
minyak zaitun
, ia juga boleh digunakan untuk menghilangkan hanyir ikan yang masih melekat.

Ini kerana minyak zaitun mengandungi sebatian yang boleh memecahkan struktur trimethylamine, iaitu bahan punca penyebab bau tersebut.

Kesimpulan

Terdapat banyak lagi bahan yang boleh digunakan untuk menghilangkan bau hanyir pada tangan.

Namun, bahan-bahan yang kami cadangkan ini merupakan antara jenis bahan yang mudah didapati di dalam rumah anda.

Oleh itu, anda tidak perlu keluar ke kedai lagi semata-mata mahu mendapatkan bahan lain untuk menghilangkan bau tersebut.

Selamat mencuba!


Jangan Paksa Anak untuk Minta Maaf

Pertelingkahan biasa berlaku dalam kalangan kanak-kanak. Dalam sesetengah kes, konflik- yang berlaku boleh membawa kepada sentuhan fizikal ataupun pergaduhan seperti tolakan, cubitan atau pukulan. Jika ibu bapa menyaksikan pertelingkahan yang berlaku, lazimnya mereka akan memaksa kanak-kanak untuk meminta maaf dengan mengungkapkan “Cepat cakap minta maaf”. Biarpun kanak-kanak bersalah ataupun tidak, mereka mesti patuh pada arahan ibu bapa.

Laura Markham, seorang ahli psikologi kanak-kanak yang juga merupakan penulis buku
Peaceful Parent, Happy Siblings: How to Stop the Fighting and Raise Friends For Life,
berkata, beliau percaya bahawa minta maaf tidak semestinya merupakan perkataan yang baik. Lebih penting lagi, paksaan dalam minta maaf membawa lebih kemudaratan berbanding kebaikan, walaupun tujuan utama kemaafan dibuat adalah untuk membetulkan kesilapan dan ketidakadilan.

Anak anda boleh meminta maaf seperti yang anda mahukan, tetapi ia akan jadi tidak bermakna. Ini kerana, ia bukannya boleh menyelesaikan masalah atau mengubah hubungan antara dua pihak. Dalam temuramah yang dijalankan dengan Yahoo Parenting, Markham berkata, seseorang itu akan meminta maaf untuk menunjukkan kekesalan mereka bagi membaiki semula hubungan. Walau bagaimanapun, jika seseorang individu itu merasa terpaksa untuk mengucapkan “Saya minta maaf”, walhal mereka belum bersedia untuk memaksudkannya, maka ianya tidak bermakna apa-apa. Perkara ini benar untuk hubungan antara orang dewasa dan juga kanak-kanak dengan rakan ataupun adik-beradik mereka.

Lantaran itu, berbanding memaksa anak untuk meminta maaf, anda boleh mengendalikan situasi tersebut dalam cara yang lain.

Tumpukan kepada komunikasi berbanding ungkapan minta maaf

Nasihat pertama daripada Markham adalah pastikan anda bersabar. Jangan tergopoh meminta anak mengungkapkan kata maaf. Anda boleh meleraikan pertelingkahan dengan membiarkan kedua-dua pihak yang bergaduh menyatakan kehendak dan keperluan mereka, serta mendengar antara satu sama lain. Kemudian, anda boleh menerangkan lebih jelas pada anak anda apa yang dimaksudkan oleh adik-beradik ataupun rakan mereka, supaya anak anda boleh faham dan mula memulihkan konflik yang berlaku. Pada ketika ini, selalunya mereka sudah menyedari kesilapan mereka dan perkataan maaf akan datang tanpa dipinta.

Tunggu sehingga kemarahan reda

Jangan minta anak anda meminta maaf semasa mereka di luar kawalan dan anda dapat rasakan kemarahan mereka melalui intonasi suara. Pastikan mereka berada dalam keadaan tenang dan sudah boleh memikirkan perkara yang betul dan salah sebelum meminta maaf. Jangan lupa untuk mengingatkan mereka bahawa sesalan sebenar boleh membuatkan seseorang berasa lebih baik.

Benarkan anak anda memulihkan sendiri ‘kerosakan’ yang mereka lakukan

Banyak perkara yang boleh dilakukan bagi membetulkan kerosakan hubungan jika anak anda sedia untuk meminta maaf. Anda boleh memberikan mereka idea yang menunjukkan permintaan maaf seperti menulis maaf dalam kad yang cantik atau membetulkan semula mainan yang rosak. Anak anda boleh memilih salah satu dan melakukannya sendiri tanpa pertolongan anda. Menurut Markham lagi, anda boleh memuji usaha mereka dan memberi kesedaran pada mereka dengan cara mengungkapkan “Ibu tahu kakak pasti tahu perkara yang betul untuk dibuat.”

Pimpinan melalui teladan

Jika anda mahu mengajar anak perkara yang betul, anda, terlebih dahulu perlu menunjukkan contoh yang betul. Secara faktanya, setiap kanak-kanak akan meniru apa yang dilakukan oleh ibu bapa mereka. Lantaran itu, jika kemaafan anda sendiri tidak cukup ikhlas, kanak-kanak mungkin akan mengikut kelakuan buruk anda. Jadi, jagalah adab anda, terutama apabila anda meminta maaf pada seseorang.

Hello Health Group
 tidak menyediakan nasihat perubatan, diagnosis, atau rawatan.


Cahaya Cerah Sangat Hingga Ganggu Penglihatan? Ini Tanda Anda Alami Silau Mata!

Kehadiran cahaya sememangnya penting untuk melihat dengan jelas, namun cahaya yang terlalu cerah pula membawa kemudaratan! Kondisi silau mata ini menimpa ramai orang. Kondisi ini turun dikenali sebagai rabun silau.

Masalah silau mata sering terjadi bersama-sama
h
alos
 (lingkaran terang yang mengelilingi sumber cahaya, seperti lampu).

Silau pula berlaku apabila
cahaya memasuki mata dan mengganggu penglihatan anda.

Untuk pengetahuan pembaca, isu berkaitan silau bukanlah kondisi yang asing dan sudah pun terjadi kepada ramai orang. Ia juga boleh disertai dengan migrain atau rasa loya!

Kesan rabun silau berupaya mewujudkan pengalaman yang tidak menyenangkan atau bahkan berbahaya, terutamanya saat memandu di malam hari.

Untuk mendapatkan lebih banyak info tentang Kesihatan Mata, sila dapatkannya
di sini.

Silau mata, apa puncanya?

Halos
 sering kali muncul ketika anda berada di tempat yang redup atau gelap. Silau pula lebih cenderung berlaku pada waktu siang.

Ini adalah tindak balas biasa terhadap cahaya terang, tetapi boleh juga menjadi indikasi kepada kondisi lebih serius yang memerlukan perhatian, seperti:

#1 Masalah mata

Retina adalah lapisan nipis terletak di bahagian belakang mata kita dan memainkan peranan penting dalam penglihatan.

Sekiranya cahaya tidak dapat difokuskan, anda mungkin akan mula melihat lingkaran cahaya (
halos)
 atau alami silau.

Kondisi yang boleh memicunya termasuk:

Rabun jauh
 (
tidak boleh melihat sesuatu yang berada pada jarak jauh
, sering kali menjadi lebih teruk pada waktu malam)

Rabun dekat
 (menyebabkan objek yang rapat kelihatan kabur, sementara objek jauh dapat dilihat dengan jelas)

Astigmatisme
 (penglihatan kabur akibat ketidakseragaman lengkungan pada kanta dan kornea)

#2 Katarak

Katarak, penyakit kekaburan kanta atau selaput mata yang sering terjadi dalam kalangan warga tua.

Kanta mata yang sihat dan bebas katarak kelihatan jernih dan jelas yang membolehkan cahaya menembusinya dengan mudah.

Apabila mata menjadi keruh,
penglihatan bakal terjejas dan akan menjadi buta sekiranya lewat atau tidak dirawat!

Halos
 dan silau mata adalah antara gejala yang kerap berlaku dalam kalangan penderita katarak.

Simptom-simptom katarak lain termasuk:

Penglihatan kabur

Sukar melihat pada waktu malam

Penglihatan berganda

#3 Pembedahan mata

Radial keratotomy,
sejenis pembedahan mata atau pembetulan penglihatan yang agak lama ini, boleh menjadi punca silau mata.

Rawatan LASIK yang lebih moden pula jarang menyebabkan masalah ini, walaupun ada
sesetengah kes yang membuatkan pesakit lebih sensitif terhadap cahaya dan alami halos.

Kadangkala, tanpa disedari, faktor persekitaran kita sendiri yang menyebabkan silau mata.

Sekiranya anda menghadap matahari yang terbenam ketika memandu, atau melihat permukaan yang cerah dan rata pada hari yang cerah, bintik-bintik silau mampu terbentuk.

Tambah lagi, lampu laser yang ditujukan ke arah mata turut berupaya menimbulkan silau yang berbahaya.

Flash
kamera juga meninggalkan kesan silauan gambar sementara pada penglihatan, yang turut dikenali dengan nama
 flash blindness,
sebelum ia memudar dengan sendirinya.

#4 Mata kering

Apabila permukaan mata menjadi terlalu kering, ia akan menjadi tidak sekata lantas cahaya yang masuk tidak dapat difokuskan.

Hal ini boleh menyebabkan kewujudan lingkaran cahaya di sekitar lampu, terutamanya pada waktu malam.

Antara gejala mata kering termasuklah:

Rasa menyengat

Pedih mata

Sakit mata

Mata kemerahan

Simptom juga akan bertambah buruk jika anda sering
menghadap skrin gajet atau komputer di dalam persekitaran yang kering buat jangka masa lama.

Apakah langkah pencegahan & rawatan yang boleh dilakukan?

Jika masalah rabun silau yang dialami hanya bersifat ringan, beberapa langkah mudah di bawah dapat bantu mencegah serta mengurangkan risikonya. Antaranya:

Cermin mata hitam:
 Penggunaan kaca mata gelap/ hitam boleh membantu pada waktu siang. Kanta yang terpolarisasi dapat
melindungi mata anda daripada jenis silau tertentu
, seperti pantulan air

Menggelapkan cermin kenderaan (
car window tint
):
 Lapisan gelap ini berguna untuk menjauhkan cahaya matahari langsung daripada mata

Kanta lekap khas:
 Minta doktor mata untuk mempreskripsikan kanta lekap khas yang dapat bantu mengurangkan silau dan membaik pulih masalah mata

Lindungi mata anda daripada sinar UV:
 Pastikan untuk mengurang dan menjauhkan diri daripada sinar matahari dengan memakai topi, atau cermin mata hitam yang
disertai perlindungan UV

Kawal tahap gula dalam darah:
 Sekiranya anda menghidap diabetes, pastikan untuk
selalu mengawal kadar gula darah

Beralih kepada rawatan untuk
halos
 dan silau pula, ia merangkumi:

Membetulkan penglihatan untuk elak silau mata

Sekiranya anda mempunyai masalah rabun silau, jauh atau dekat, mata kalian tidak lagi memfokuskan cahaya pada retina seperti yang sepatutnya.

Oleh itu,
pemakaian kaca mata atau kanta lekap boleh membantu.

Pastikan untuk memaklumkan doktor mata sekiranya silau atau lingkaran cahaya tersebut mengganggu anda.

Ini akan membantu mereka mencari dan mengenal pasti jenis pembetulan yang tepat dan bersesuaian untuk mata kalian.

Merawat katarak

Tidak melibatkan
penggunaan cermin mata seperti di atas
, pembedahan adalah antara cara yang paling kerap dilakukan dan berkesan dalam merawat masalah katarak.

Semasa pembedahan, doktor mata akan mengeluarkan kanta yang keruh dan menggantikannya dengan kanta buatan.

Kanta pengganti multifokal lebih cenderung memicu masalah
halos
dan silau berbanding lensa monofokal. Tetapi mereka juga mampu
membantu anda melihat objek sama ada yang dekat atau jauh.


5 Makanan Untuk Kurangkan Berat Badan

Diet adalah komponen utama dalam menurunkan berat badan. Senaman semata-mata tidak akan mendatangkan hasil yang memuaskan. Namun, diet bukanlah semestinya bermaksud mengurangkan jumlah makanan, tetapi ia juga terkait dengan pemilihan jenis makanan yang sesuai.

Lalu, apakah makanan yang baik untuk mengurangakn berat badan?

1. Kacang pistachio

Kacang ini adalah snek terbaik bagi mereka yang menginginkan kurang berat badan. Ia mengandungi kandungan protein, serat dan lemak sihat yang tinggi.

2. Cendawan

Rasa dan teksurnya yang hampir dengan daging boleh menjadikannya alternatif yang baik kepada daging. Menggantikan cendawan dengan sedikit bahagian merupakan strategi yang baik dalam menurunkan berat badan. Kaedah ini telah terbukti oleh kajian sebagai satu teknik yang efektif dalam menurunkan berat badan.

3. Yogurt

Makanan berkrim dan berlemak ini ternyata turut tersenarai sebagai salah satu dari makanan yang membantu mengurangkan berat badan. Menurut data dari Nurses Health Study, daripada semua makana yang dihubungkan dengan penurunan berat badan, yogurt tersenarai pada nombnor satu.

4. Oat

Oat adalah pilihan makanan yang baik dalam usaha anda untuk mendapatkan berat badan yang ideal. Ia membuatkan anda kenyang lebih lama dan juga mengurangkan kolesterol. Apa yang lebih menyeronokkan, ia sangat mudah disediakan dan harganya juga sangat berpatutan.

5. Minyak zaitun

Jangan terkejut. Walaupun ia adalah minyak, tapi minyak yang berasal dari Mediterranean ini bukan seperti minyak biasa. Lemak di dalamnya adalah lemak jenis monotepu yang lebih sihat daripada lemak biasa. Ia membantu memanjangkan tempoh kenyang dan menghilangkan rasa lapar.

Anda juga perlu ingat bahawa anda tidak akan berjaya menurunkan berat badan hanya dengan mengamalkan makan-makanan di atas. Ia juga harus disertakan dengan perancangan menyeluruh melibatkan pemakanan dan senaman yang efektif.

Hello Health Group
 tidak menyediakan nasihat perubatan, diagnosis atau rawatan.


Mengidam Makanan Yang Manis-Manis, Bagaimana Cara Untuk Anda Tangani?

Anda
suka makanan manis
? Mengidam makanan manis mungkin sangat sukar untuk dikawal. Pun begitu, ada beberapa cara berikut tentu sahaja boleh
membantu anda menahan godaan gula
!

Untuk mendapatkan lebih banyak informasi tentang Pemakanan Sihat, anda boleh klik
di sini
.

#1. Makan dengan sedikit

Anda boleh makan sedikit makanan yang anda ‘teringin’ seperti sedikit biskut atau gula-gula.

Dengan menikmati sedikit makanan
 yang anda inginkan boleh membantu anda menangani masalah mengidam makanan manis.

Bagaimanapun, cuba hadkan kepada 150- kalori pada pengambilan makanan manis anda.

#2. Campurkan makanan-makanan

Jika dengan menghentikan pengambilan biskut atau gula-gula boleh membuatkan anda seperti serba tidak kena, anda boleh memuaskan rasa teringin manis anda dengan mencampurkan makanan yang
diidamkan bersama makanan sihat
.

#3. Makan ayam belanda

Bertahan daripada ingin menjamah makanan manis bukannya mudah.

Walau bagaimanapun, sesetengah individu akan mengalih rasa mengidam mereka dengan
makan ayam belanda sejuk
, dan kesannya rasa mengidam makanan manis akan hilang selama beberapa hari.

Sementara, individu lain pula masih akan rasa mengidam, cuma mereka akan dapat mengawal selera mereka dari semasa ke semasa dengan pengambilan kurang makanan begini.

#4. Kunyah gula-gula getah

Jika anda ingin mengelakkan rasa mengidam makanan begini, cubalah mengunyah gula-gula getah.

Kajian membuktikan bahawa
 mengunyah gula-gula getah
 boleh melepaskan keinginan untuk makan.

#5. Ambil buah-buahan yang segar

Jika rasa mengidam, anda boleh makan buah kerana buah-buahan juga mengandungi rasa manis asli.

Selain rasanya yang manis, buah juga memberikan anda serat dan nutrien.

Selain itu, anda boleh makan makanan seperti kekacang, bijian, dan buah-buahan kering.

Sentiasa bawa snek ini
 ke mana-mana supaya anda boleh terus makan apabila rasa mengidam anda datang.

#6. Berjalan jika rasa mengidam

Jika anda terasa mengidam makanan manis, segera berjalan-jalan di sekeliling atau melihat pemandangan di luar bangunan bagi mengalih
perhatian anda kepada rasa mengidam
.

#7. Utamakan kualiti berbanding kuantiti

Jika anda terpanggil untuk makan makanan manis, anda boleh terus makan tetapi pastikan pada kuantiti yang kecil.

Contohnya,
pilih truffle coklat gelap
 berbanding kepingan gula-gula bersaiz besar, kemudian makan sedikit-sedikit sehingga rasa mengidam anda ‘berlalu’.

Belajar untuk mengambil makanan manis dalam jumlah yang kecil tetapi beri perhatian juga kepada pilihan makanan yang kurang manis dan lebih sihat.

#8. Makan dengan kerap

Sela waktu makan yang panjang boleh membuatkan anda mengidam makanan manis dan berlemak bagi menghilangkan rasa lapar anda.

Jadi, anda disarankan untuk makan pada setiap tiga hingga lima jam bagi membantu
menstabilkan glukosa darah
 dan mengelakkan anda daripada teringin makan makanan yang tidak rasional.

Pilih makanan yang mengandungi protein, dan serat seperti bijian penuh.

Salah satu cara terbaik untuk mengawal rasa mengidam makanan manis adalah dengan menghentikan rasa mengidam sebelum ia datang.

Tip di bawah boleh membantu anda melakukannya:

#9. Elakkan pemanis tiruan

Pemanis tiruan kelihatan seperti pilihan yang baik, tetapi ia tidak boleh mengurangkan keinginan anda kepada makanan manis.

Malahan, pemanis tiruan juga memberikan kesan negatif kepada
kesihatan anda seperti obesiti
.

#10. Hadiahkan diri anda atas kejayaan

Ganjaran tersebut boleh jadi kecil ataupun besar.

Sentiasa beringat tentang usaha anda
mengelak daripada makanan manis
 dan hadiahkan diri sendiri atas setiap langkah yang berjaya anda harungi.

#11. Lakukan dengan perlahan

Setiap minggu, beri perhatian pada rasa mengidam anda dan
fikirkan apa yang anda makan
.

Catatkan makanan yang anda makan, dan secara berperingkat, rancang pemakanan dan mengikut jadual.

#12. Dapatkan bantuan dan sokongan

Kebanyakan individu akan mencari makanan manis apabila mereka berasa
stres, murung, atau marah
.

Walau bagaimanapun, makanan tidak boleh menyelesaikan masalah emosi anda.

Perhatikan adakah emosi berkait rapat dengan pengambilan manis anda ataupun sama ada anda memerlukan bantuan untuk mencari penyelesaian lain bagi masalah emosi tersebut.

#13. Gabungkan pelan makan anda

Anda mungkin perlu lebih daripada satu strategi untuk mengawal rasa mengidam makanan ini.

Tidak semestinya anda akan berjaya menggunakan taktik yang sama pada setiap kali
rasa mengidam anda datang
.

Jadi, cuba cari pendekatan lain untuk mengelakkan rasa mengidam anda ini.


Rahsia Kulit Wajah Cantik Orang Korea, Teknik Double Cleansing, 2x Cuci Muka, Perlu Ke?

Merupakan impian setiap wanita untuk memiliki
kulit yang bersih, glowing dan berseri-seri
 namun bolehkah ia dikecapi hanya dengan mencuci muka?

Ini bukan kaedah mencuci muka sembarangan kerana artikel ini bakal mengupas kaedah pencucian yang paling
hot
dan diikuti ramai pada masa ini,
double cleasing
atau kaedah pembersihan berganda.

Kaedah mencuci muka
double cleansing-
trend baru orang Korea

Kaedah ini amat popular dan dicetuskan oleh negara Korea Selatan dan Jepun, seiring dengan
trend K-pop sekarang yang menjadi kegilaan orang ramai
 di seluruh pelosok dunia.

Selain itu, kulit yang bersih dan
glowing
yang dimiliki oleh para artis Korea, baik perempuan dan lelaki menjadi dambaan ramai terutamanya bagi mereka yang mementingkan penjagaan kulit!

Teknik
double cleansing
ini diperkenalkan seiring dengan kaedah-kaedah rejim perawatan kulit yang amat popular dikenali sebagai 10
Steps Korean Skincare Routine.

Untuk teknik mencuci muka ini, caranya cukup mudah! Anda hanya memerlukan pencuci muka berasaskan 2 jenis cecair iaitu minyak dan sabun, krim, gel ataupun losyen mengikut kesesuaian jenis kulit anda.

Pembersih berasaskan minyak diguna untuk menghilangkan kekotoran berasaskan minyak, termasuk solekan,
pelindung matahari
, sebum, dan pencemaran.

Dengan membuang kotoran-kotoran ini terlebih dahulu, pembersih berasaskan air akan benar-benar dapat masuk ke dalam kulit, menghilangkan segala kotoran dan peluh.

Pembersihan berganda bukan hanya untuk mencuci dengan lebih teliti, tetapi juga dapat menghidupkan kembali kulit kusam dan membolehkan produk penjagaan kulit lain berfungsi dengan lebih berkesan.

Siapa yang harus melakukan pembersihan berganda?

Konsep di sebalik teknik mencuci muka ini adalah untuk menghilangkan
makeup
 dan kotoran pada langkah pertama menggunakan minyak sehingga ia mampu memberikan kesan optimum untuk pembersih muka pada langkah kedua.

Ini akan memastikan kulit wajah anda dibersihkan dengan sempurna menggunakan teknik ini.

Namun, sebenarnya terdapat pembersih yang dapat melakukan kedua-dua langkah ini dalam satu produk, tetapi ia cenderung bersifat kasar pada kulit dan menghilangkan kelembapan kulit.

Oleh itu, kaedah
double cleansing
adalah cara mencuci muka yang terbaik tanpa mengeringkan kulit dan bersifat lembut.

Kalau macam itu, adakah ini bermakna semua orang harus menukar rutin mencuci muka mereka kepada kaedah ini?

Pembersihan berganda ini bukanlah suatu keharusan bagi semua orang. Sekiranya anda adalah seseorang yang tidak memakai sebarang
makeup
atau pelindung matahari, sudah tentu anda tidak perlu untuk membuat teknik ini.

Tetapi jika anda seorang yang sering
memakai alat solek yang berat
 atau menggunakan
sunblock
 yang banyak, maka kulit anda pasti akan merasai kesan daripada teknik pembersihan berganda ini.

Bagaimanakah cara melakukan pembersihan berganda?

Sekiranya anda masih baru di sini, jangan risau, pembersihan berganda adalah proses yang sangat mudah untuk difahami!

Cara-cara penggunaan teknik mencuci muka
double cleansing:

Menggunakan tangan yang bersih, oles rata pencuci muka berasaskan minyak ke setiap bahagian kulit muka anda.

Jika anda memakai
makeup,
anda harus memastikan setiap bekas solekan anda dicuci dan diurut dengan lembut.

Bilas muka dengan air.

Gunakan pencuci muka seterusnya mengikut kesesuaian kulit wajah anda.

Pastikan anda cuci hingga kulit terasa bersih dan bebas daripada lebihan minyak oleh pencuci muka sebelumnya.

Anda kemudian boleh terus beralih ke
rutin penjagaan kulit
 yang lain seperti memakai
toner,
serum
,
pelembap dan sebagainya.

Itu sahaja cara-cara yang harus dilakukan untuk mencuci muka dengan kaedah ini, cukup senang kan!

Adakah mencuci muka
double cleansing
satu keperluan?

Pembersihan berganda bukanlah perkara yang mesti dilakukan oleh kebanyakan orang, namun ia boleh menjadi bermanfaat dalam keadaan tertentu.

Contohnya jika anda memakai
makeup
 yang berat dan
waterproof
 serta
sunblock
 berasaskan mineral yang mempunyai bahan aktif titanium dioksida atau zink oksida.

Kaedah ini sangat membantu dalam memastikan anda membuang segala kesan kotoran dengan bersih.

Produk-produk
skincare

lain yang akan dipakai seterusnya juga akan lebih mudah menyerap pada kulit.

Selain itu,
double cleansing
 dapat membantu jika anda mempunyai kulit yang sangat berminyak dan mendapati bahawa pembersih biasa tidak mampu mengeluarkan lebihan minyak tersebut.

Namun, ingatlah jika tersilap pilih produk pencuci muka, kulit akan terasa ketat dan kering.

Oleh yang demikian, kaedah pembersihan berganda boleh menjadi solusi yang mungkin dicari-cari selama ini.

Jika ditanya adakah teknik
double cleansing
ini suatu keperluan?

Jawapannya adalah bergantung kepada tahap pembersihan yang kulit anda perlukan seperti disebut di atas.

Namun, tiada salahnya untuk mencuba kaedah pembersihan ini, manalah tahu anda mampu mendapat kulit yang bersih dan
glowing
bak artis Korea!


Program Imunisasi COVID-19 Kebangsaan Sudah Tiba! Rujuk Jadual Vaksin Di Sini

Untuk mendapatkan lebih banyak info tentang coronavirus di Malaysia, sila dapatkannya
di sini
.

Selepas hampir setahun terbelenggu dengan pandemik COVID-19, akhirnya kita boleh menarik nafas lega apabila kerajaan mengumumkan
ketibaan kumpulan pertama vaksin COVID-19
 daripada Pfizer-BioNTech di sini, pada 21 Februari lepas.

Vaksin ini amat penting untuk membentuk imuniti berkelompok atau
herd immunity
 di Malaysia yang hanya boleh dicapai dengan selamat melalui program vaksinasi.

Sebelum teruskan pembacaan, mari lihat statistik terkini COVID-19 di Malaysia.

[covid_19]

Program Imunisasi Covid-19 Kebangsaan percuma untuk semua

Perdana Menteri Malaysia, Tan Sri Muhyiddin Yassin berkata,

“Vaksin ini akan diberikan secara percuma kepada semua warganegara dan bukan warganegara Malaysia bertepatan dengan slogan rasmi Program Imunisasi COVID-19 Kebangsaan iaitu Lindung Diri, Lindung Semua.”

Menurut WHO, peratusan masyarakat yang
perlu melakukan imunisasi
 untuk mencapai imuniti berkelompok berbeza mengikut penyakit.

Sebagai contoh, imuniti berkelompok terhadap penyakit campak (
measles
) memerlukan imunisasi sekitar 95% daripada populasi.

Untuk penyakit polio pula, sebanyak 80% daripada populasi perlu melakukan vaksinasi. Walau bagaimanapun, peratusan populasi yang perlu dicapai untuk membentuk imuniti berkelompok terhadap COVID-19 masih belum diketahui.

Namun, kerajaan Malaysia bertekad untuk melakukan vaksinasi kepada sekurang-kurangnya 80% penduduk dewasa Malaysia menjelang Februari 2022 untuk
mengurangkan penularan virus
 COVID-19.

Baca juga:

Program vaksinasi COVID-19

Program vaksinasi akan dijalankan bermula 26 Februari 2021 dan dilakukan dalam 3 fasa sehingga 22 Februari 2022. Fasa pertama membabitkan sejumlah 500,000
petugas barisan hadapan
 atau
frontliners
 sehingga April hadapan.

Pada hari ini (Rabu, 24 Februari 2021) Perdana Menteri dan Ketua Pengarah Kesihatan, Tan Sri Dr Noor Hisham Abdullah akan menjadi antara individu pertama yang menerima suntikan vaksin di Malaysia bersama petugas-petugas barisan hadapan.

Di bawah merupakan senarai kumpulan sasaran bagi 3 fasa pemberian vaksin serta anggaran individu yang akan divaksinasi:

Fasa 1 (Februari – April 2021)

Sasaran vaksinasi – 500,000 orang

Kumpulan utama 1 yang merangkumi petugas barisan hadapan (
frontliners
) iaitu petugas kesihatan kerajaan dan swasta

Kumpulan utama 2 yang merangkumi perkhidmatan penting dan pertahanan

Fasa 2 (April – Ogos 2021)

Sasaran vaksinasi – 9.4 juta orang

Kumpulan utama 1 iaitu baki kakitangan penjaga kesihatan serta perkhidmatan penting dan pertahanan

Kumpulan utama 2 iaitu warga emas berusia 60 tahun ke atas, golongan berisiko tinggi yang mengalami penyakit kronik serta orang kelainan upaya (OKU)

Mari rujuk infografik di bawah untuk ketahui golongan manakah yang berisiko tinggi.

Fasa 3 (Mei 2021 – Februari 2022)

Sasaran vaksinasi – 13.7 juta orang/lebih

Kumpulan utama merangkumi penduduk berumur 18 tahun ke atas. Keutamaan akan diberikan kepada mereka yang tinggal di dalam zon merah dahulu dan disusuli dengan zon kuning dan kemudian zon hijau

Fasa ini paling penting untuk membentuk imuniti berkelompok

Baca juga:

Vaksin COVID-19 Sudah Ada! Bersediakah Kita Terima Suntikan Februari Ini?

Alami Kesan Alergi Teruk Selepas Suntikan Vaksin COVID-19? Ini Yang Anda Perlu Tahu

Vaksin COVID-19, selamatkah?

Kami faham, mungkin ramai yang
risau mengenai keselamatan vaksin
. Walaupun pembuatan vaksin telah dipercepatkan untuk membendung penularan wabak, itu tidak bermaksud vaksin tersebut tidak selamat digunakan.

Malah, pembuatan vaksin tersebut telah dipantau dengan rapi untuk memastikan ia selamat untuk kegunaan umum.

Selain itu, Mesyuarat Khas Jawatankuasa Muzakarah Majlis Kebangsaan Bagi Hal Ehwal Ugama Islam juga telah memutuskan bahawa hukum penggunaan vaksin COVID-19 adalah harus.

Walau bagaimanapun, ada kemungkinan anda akan
mengalami simptom ringan
 yang bersifat sementara seperti:

Sakit di tempat suntikan.

Pening kepala.

Menggigil.

Keletihan.

Sakit sendi.

Demam.

Loya.

Rasa tidak sihat.

Kelenjar limfa bengkak.

Vaksin tidak akan menyebabkan anda
menghidap apa-apa penyakit
. Malah, dengan melakukan vaksinasi, anda dapat memastikan diri anda dan ahli keluarga selamat daripada virus COVID-19.

Oleh sebab itu, sebagai rakyat yang bertanggungjawab, marilah kita bersama-sama menjayakan Program Imunisasi COVID-19 Kebangsaan.

Jangan sia-siakan peluang ini. Program imunisasi inilah harapan kita untuk bebas daripada cengkaman COVID-19 dan kembali menjalani hidup yang normal.

[mc4wp_form id=”115319″]

#HelloHealthGroup, #HelloDoktor, #HelloHealthCoronaVirus


Sebelum Nak Cuba Pakai Bath Bomb, Ambil Tahu Dulu Bahananya Pada Kulit & Faraj!

Pernah dengar tak tentang bath bomb atau sabun bom? Ia merupakan 1 kegilaan baharu.. Tapi tahu tak, bahan yang digunakan ketika mandi itu boleh mendatangkan kesan bahaya kepada diri.

Kegilaan baharu ketika mandi

Sabun bom mungkin bukan bahan popular yang digunakan ketika mandi di Malaysia. Ia masih sesuatu yang baharu.

Namun di luar negara, bom mandian yang dikenali sebagai
bath bomb
 adalah bahan berbuih dan wangi sebagai tambahan untuk ‘memeriahkan’
waktu mandi
, terutama dalam kalangan kanak-kanak.

Ia bukan sahaja boleh didapati pada harga yang murah, namun telah wujud cara penghasilan sabun mandian ini di saluran
YouTube.

Bom mandian ini mungkin menyeronokkan bagi kanak-kanak dan individu dewasa. Pun begitu, adakah berendam di dalam tab bersama sabun bom ini
selamat untuk kulit
?

Apa itu sabun bom?

Bahan yang digunakan ketika mandi ini diperbuat menggunakan gabungan
serbuk penaik (baking soda)
 dan asid sitrik.

Di dalam air, gabungan kedua-dua bahan tersebut akan bertindak balas untuk melepaskan
gas karbon dioksida.

Tindak balas yang berlaku dikatakan tidak jauh bezanya apabila anda melarutkan tablet ubat di dalam air.

Ketika pelepasan gas berlaku, sabun mandian tersebut akan pecah dan mengeluarkan pewarna, pewangi dan bahan pelindung kulit seperti garam dan minyak.

Gabungan bahan-bahan itu menjadikan air dalam tab mandian berwarna dan mempunyai aroma wangi.

Apabila bercampur dengan air, bahan-bahan tersebut umumnya akan meneutralkan satu sama lain.

Pun begitu, sabun mandian ini juga mungkin mengandungi bahan lain yang berpotensi membahayakan kulit, termasuklah:

Wangian – sama ada sintetik atau daripada minyak pati yang memberikan rasa dingin seperti berada di Gunung Fuji, Jepun.

Pewarna – sama ada secara semula jadi atau buatan makmal, menjadikan tab mandian berubah warna

Bahan pengawet – untuk mengekalkan bentuk sabun bom stabil lebih lama

Bahan tambahan – seperti
glitter
, menjadikan saat ketika mandi lebih meriah namun berisiko menjadikan kulit melecet

Ini bermakna, bahan tambahan yang digunakan ketika mandi ini tidak 100% selamat. Ini terutamanya bagi mereka yang mempunyai kulit yang sensitif.

Malahan saiz sabun yang berbeza; besar atau kecil, tidak begitu penting kerana
bath boom
yang kecil boleh mempunyai
sejumlah alergen
 yang lebih berbahaya.

Tanda sabun bom tidak sesuai dengan kulit

Semua kulit adalah berbeza. Bagi sesetengah individu, penggunaan bom mandian ini adalah 1 perkara yang dianggap sebagai mewujudkan sensasi ketenangan sensual.

Namun, bagi yang lain, ia mungkin 1 resepi yang boleh menimbulkan ketidakselesaan.

Antara tanda biasa menunjukkan
bath bomb
 tidak sesuai dan menyebabkan kerengsaan pada kulit termasuklah:

Kemerahan

Gatal-gatal

Kulit berkuping (
scaling
)

Kebiasaannya, tanda-tanda tersebut akan muncul pada lipatan kulit seperti belakang lutut, di mana bahan berbahaya boleh melekat pada kulit.

Walau bagaimanapun, bagi mereka dengan kulit yang sensitif, tanda-tanda itu boleh muncul pada mana-mana bahagian kulit yang terendam di dalam tab ketika mandi.

Bahayanya sabun bom pada faraj

Dan sekiranya sabun bom boleh menjejaskan permukaan kulit anda, bagaimana pula dengan bahagian bahan yang terendam di dalam air dengan pewarna dan
glitter
, seperti faraj?

Adakalanya, bahan tambahan yang digunakan seperti dalam bom mandian, malahan mandian buih turut boleh mempengaruhi keseimbangan pH badan.

Bagi wanita dan kanak-kanak perempuan,
perubahan pada pH faraj
 dan sekitarnya boleh mengubah flora bakteria dan menyebabkan kerengsaan atau lebih teruk,
jangkitan yis
.

Bagi wanita yang pernah mengalami masalah berkaitan kerengsaan faraj, sebaiknya anda hanya mandi dengan
pancuran air panas
 dan mandi menggunakan sabun biasa tanpa menggunakan ia di kawasan vagina atau vulva.

Anda harus ingat bahawa bahagian sulit wanita mempunyai fungsi membersihkan diri sendiri, bermakna anda tidak perlu
meruang
 atau melakukan sebarang proses pencucian faraj.

Perhatikan kesannya pada kulit

Bagi mereka yang alah kepada bahan-bahan dalam sabun bom, dinasihatkan untuk mengelakkan langsung penggunaan bahan mandian tersebut ketika mandi.

Sekiranya anda mahu juga menggunakannya, carilah
bath bomb
 tanpa pewangi, pewarna dan paling penting, elakkan
glitter.

Jika anda menyukai sesuatu yang lain daripada lain dan tidak mempunyai sebarang isu berkaitan kerengsaan, pastikan anda menyemak kandungan bahan di dalam bom mandian dan mengujinya terlebih dahulu sebelum berendam di dalamnya.

Tidak tahu cara untuk menguji kesesuaian sabun mandian itu?

Caranya mudah. Sebelum anda berendam dalam mandian tersebut, gosokkan sabun tersebut pada bahagian pelipat siku.

Tunggu sehingga 48 jam untuk memastikan tidak berlaku sebarang kerengsaan atau
reaksi alahan
.

Jika tiada, maka anda selamat untuk menggunakan sabun bom itu. Selamat mencuba!


Rawatan Penyakit Parkinson

Penyakit Parkinson berlaku apabila sel-sel saraf tertentu dalam otak mempunyai masalah. Pesakit Parkinson mempunyai masalah dengan pergerakan mereka. Jika anda didiagnosis dengan penyakit Parkinson, jangan berasa bimbang kerana terdapat banyak rawatan berguna membolehkan anda menjalani kehidupan dengan sepenuhnya. Rawatan sampingan dan perubahan gaya hidup boleh membantu pesakit mengatasi penyakit Parkinson dengan lebih mudah di samping kesan sampingan yang paling minimum.

Perubahan Gaya Hidup

Pemakanan sihat
 Mengikuti diet tertentu yang sihat boleh membantu pesakit meringankan beberapa gejala penyakit Parkinson seperti sembelit. Diet yang sesuai untuk penyakit harus kaya dengan serat, cecair, dan nutrien seperti asid lemak omega 3. Sesetengah makanan yang disyorkan ialah buah-buahan, sayur-sayuran, bijirin, kekacang, ikan, daging tanpa lemak.

Bersenam dan terapi fizikal.
 Penyakit Parkinson memberi kesan kepada keseimbangan tubuh  anda, menyebabkan pesakit sukar untuk bergerak, terutamanya berjalan. Senaman boleh menyumbang kepada peningkatan keseimbangan anda. Berjalan, berenang, menari, bermain aerobik air, dan regangan adalah beberapa bentuk senaman yang perlu anda cuba.

Ubah suai aktiviti harian dan perabot rumah.
 Pesakit Parkinson mempunyai masalah dengan aktiviti harian seperti berpakaian, makan, dan mandi. Anda dinasihatkan untuk bertanya kepada  ahli terapi tentang beberapa teknik membuat kehidupan harian anda lebih mudah. Ubah atau sususn semula beberapa perabot di rumah anda supaya anda boleh berpaut dan bersandar kepada sesuatu sewaktu bergerak.

Rawatan untuk masalah psikologi

Kemurungan.
 Mereka yang mempunyai penyakit Parkinson biasanya mengalami perasaan kesedihan dan kemurungan. Anda sentiasa boleh meminta bantuan daripada keluarga dan rakan-rakan. Jika keadaan menjadi lebih teruk, anda perlu menghubungi atau berjumpa dengan doktor anda untuk mendapatkan rawatan profesional seperti bercakap dengan ahli psikologi dan mengambil beberapa jenis ubat.

Demensia.
Keadaan ini biasanya berlaku di peringkat akhir penyakit Parkinson. Demensia menyebabkan kekeliruan dan kehilangan ingatan. Jika anda berasa keliru dan sukar  berfikir dengan jelas atau mengingati perkara, hubungi doktor anda secepat yang mungkin. Dementia dalam penyakit Parkinson boleh dirawat dengan ubat-ubatan.

Rawatan untuk masalah motor

Masalah motor adalah halangan utama yang menghalang pesakit Parkinson daripada hidup kehidupan yang selesa.

Tangan menggigil adalah salah satu masalah yang paling biasa. Pesakit boleh meletakkan beban yang kecil di tangan mereka untuk membantu mengurangkan gigilan tangan sambil meningkatkan kawalan badan.

Untuk meningkatkan kualiti percakapan, yang merupakan satu lagi masalah penyakit Parkinson, pesakit perlu mendapatkan bantuan profesional daripada pakar terapi pertuturan atau ahli patologi pertuturan-bahasa.

Untuk masalah seksual, ubat dan senaman yang disyorkan oleh doktor boleh membantu.

Adalah sangat penting bagi pesakit untuk mengelakkan jatuh, terutamanya pada peringkat-peringkat akhir. Lakukan U-turn dan bukannya memusingkan badan daripada kaki anda. Memastikan beban berat badan dibahagikan sama rata antara dua kaki juga tip yang berguna.

Pada peringkat awal, penyakit Parkinson tidak menyebabkan banyak masalah kepada kehidupan anda; Walau bagaimanapun, penyakit ini menjadi lebih buruk dan lebih teruk dari masa ke masa. Selain ubat-ubatan dan pembedahan, rawatan sampingan boleh membantu pesakit menguruskan penyakit ini dan menjalani kehidupan sepenuhnya.


Ingin Buang Ovari Untuk Cegah Kanser? Ada RISIKO Yang Perlu Anda Ketahui

Bagi individu berisiko tinggi untuk mengalami barah ovari mahupun payudara, pembedahan ooforektomi
bilateral profilaksis
 mungkin pilihan yang boleh dipertimbangkan.

Pun begitu, masih terdapat beberapa risiko yang perlu diketahui sebelum memilih untuk melakukannya.

Apa itu ooforektomi?

Dalam prosedur yang turut dikenali sebagai ooforektomi pencegahan ini, pakar bedah akan membuang kedua-dua
ovari, organ berbentuk seakan badam
 pada setiap sisi rahim anda.

Ovari mengandungi telur
 dan turut berfungsi untuk mengeluarkan hormon yang mengawal kitaran pembiakan.

Jika anda masih belum
mengalami menopaus
, membuang ovari akan mengurangkan jumlah hormon estrogen dan progesteron yang mengelilingi tubuh.

Bukan sekadar mengurangkan risiko barah ovari, prosedur pembedahan ini juga dapat menghentikan atau melambatkan
kanser payudara.

Keadaan ini terjadi kerana ia memerlukan hormon yang dihasilkan ovari untuk berkembang.

Bagi individu wanita dengan mutasi gen BRCA, biasanya turut akan
membuang tiub fallopio
 pada masa sama ovari dikeluarkan.

Ini kerana mereka berdepan risiko peningkatan untuk terkena kanser tiub fallopio.

Ooforektomi pencegahan ini juga boleh menjadi prosedur pembedahan untuk individu dengan sindrom Lynch, dikenali sebagai barah kolorektal nonpoliposis keturunan
(hereditary nonpolyposis colorectal cancer
).

Prosedur tersebut akan
membuang rahim (histerektomi)
 kerana mereka berdepan risiko untuk mengalami kanser endometrium.

Bukan untuk individu dengan risiko barah ovari sahaja

Siapa yang boleh menjalani prosedur pembedahan ini? Adakah hanya individu dengan risiko barah ovari sahaja?

Prosedur ooforektomi pencegahan ini sesuai untuk dilakukan ke atas mereka yang mempunyai:

1. Mutasi gen yang diwarisi

Individu yang mempunyai risiko peningkatan kanser secara signifikan disebabkan oleh mutasi yang diwarisi dalam gen BRCA1 atau BRCA2.

Ia adalah 2 genetik dikaitkan dengan barah ovari, payudara dan kanser lain, yang boleh mempertimbangkan pembedahan ini.

Mereka dengan mutasi gen diwarisi lain yang turut cenderung berdepan risiko kanser ovari, seperti
individu menderita sindrom Lynch
 juga boleh mempertimbangkan prosedur ini.

2. Sejarah keluarga yang kuat

Ooforektomi pencegahan ini juga boleh disyorkan kepada mereka dengan sejarah keluarga yang kuat terhadap kanser payudara dan ovari tetapi tiada perubahan genetik diketahui.

Kaedah ini juga mungkin disarankan jika anda berkemungkinan mempunyai mutasi genetik berdasarkan sejarah keluarga.

Pengurangan risiko barah ovari & payudara

Berdasarkan kajian yang dijalankan, sekiranya anda mempunyai mutasi BRCA, ooforektomi pencegahan dapat mengurangkan:

Risiko kanser payudara sehingga 50% pada
wanita perimenopause

Barah ovari sebanyak 80 hingga 90%

Secara umumnya, risiko individu untuk terkena kanser adalah berbeza-beza bergantung kepada banyak faktor.

Ini termasuklah faktor usia, sejarah keluarga, amalan gaya hidup dan strategi lain yang diamalkan untuk mengurangkan risiko barah.

Untuk sesetengah individu, ooforektomi boleh menyebabkan pengurangan risiko yang besar.

Manakala bagi individu lain pula, risiko pembedahan dan kemungkinan kesan sampingan mungkin tidak berbaloi untuk menjalani prosedur ini.

Memahami risiko yang wujud

Umumnya, prosedur ooforektomi adalah selamat dan hanya mewujudkan risiko komplikasi kecil.

Antaranya seperti jangkitan,
penyumbatan usus
 dan kecederaan pada organ dalaman.

Risiko komplikasi adalah bergantung kepada bagaimana prosedur dilakukan.

Walau bagaimanapun, apa yang lebih membimbangkan adalah kesan kehilangan hormon yang dihasilkan oleh ovari anda.

Seandainya anda belum
melalui fasa menopaus
, ooforektomi akan mengakibatkan risiko menopaus awal.

Keadaan itu boleh membawa kepada komplikasi lain seperti:

#
Penipisan tulang (osteoporosis)

Membuang ovari akan mengurangkan jumlah estrogen membina tulang yang dihasilkan oleh tubuh.

Situasi itu boleh meningkatkan risiko patah tulang.

#Ketidakselesaan menopaus

Sensasi hangat,
kekeringan faraj
, masalah seksual, gangguan tidur dan perubahan kognitif boleh berlaku semasa menopaus.

Membuang ovari tidak bermakna kesan komplikasi akan berlaku segera, tetapi sebarang gejala menopaus mungkin akan terjadi lebih awal dan cenderung mengurangkan kualiti hidup.

Keadaan tersebut adalah jika dibandingkan dengan proses menopaus secara semula jadi.

#Meningkatkan risiko penyakit jantung

Risiko
penyakit jantung
 mungkin meningkat sekiranya ovari dibuang.

#Risiko barah

Prosedur ooforektomi profilaksis tidak sepenuhnya menghilangkan risiko untuk mendapat barah ovari atau payudara.

Sejenis kanser yang kelihatan dan bertindak balas seperti kanser ovari boleh berkembang walaupun setelah organ pembiakan tersebut bersama tiub fallopio dibuang.

Risiko kanser ini dikenali sebagai barah peritoneal primer.

Pembedahan ini mungkin dapat meredakan kerisauan anda tentang penyakit barah, tetapi dalam masa yang sama ia boleh memberi kesan kepada emosi anda.

Walaupun tidak merancang untuk memiliki anak, anda mungkin akan meratapi kesedihan kesan kehilangan kesuburan.

Berunding dengan pakar

Bagi menentukan sama ada ooferektomi bileteral profilaksis sesuai untuk mencegah barah ovari anda atau tidak – mahupun ia masa sesuai untuk melakukannya – ini bergantung kepada risiko kanser itu secara individu.

Selain itu, kesungguhan anda untuk mencegah kanser juga turut memainkan peranan penting.

Walau apa pun, cara terbaik sebelum membuat sebarang keputusan adalah untuk mendapatkan rundingan dan nasihat pakar.


Penjagaan Bayi Minggu ke-27

Perkembangan & Pelakuan

Perkembangan bayi anda

Pada minggu ke-27, bayi akan dapat:

Berdiri dengan memegang seseorang atau objek;

Menentang jika anda cuba untuk mengambil mainannya;

Cuba untuk mendapatkan mainan di luar capaian;

Mengalihkan kiub atau objek lain dari satu tangan ke tangan yang lain;

Mencari objek yang jatuh;

Menggunakan jari untuk mengambil objek kecil dan menahan dalam genggaman (jadi pastikan anda menyimpan barang-barang berbahaya daripada jangkauan kanak-kanak);

Celoteh, menggabungkan vokal dan konsonan seperti ga-ga-ga, ba-ba-ba, ma-ma-ma, da-da-da;

Bersedia untuk mencuba makanan bayi;

Makan keropok sendiri atau makanan lain yang boleh dipegang.

Sokongan untuk bayi anda

Bayi anda mungkin akan memberitahu anda bahawa mereka bersedia untuk cuba makan makanan bayi dari usia awal dengan mengambil sudu anda atau merampas makanan daripada pinggan anda. Anda perlu memecahkan empat, lima keping makanan ke dalam dulang makanan bayi atau di atas piring yang tidak rosak. Untuk mengurangkan risiko tercekik, lebih baik memberi makan kepada bayi anda semasa mereka duduk tegak di kerusi, mereka perlu duduk lebih tinggi dalam tempat duduk kereta sorong.

Mereka mungkin mempunyai selera makan yang baik tetapi mereka tidak mempunyai gigi, jadi mulakan dengan makanan yang boleh mereka kunyah atau cair di dalam mulut mereka. Apabila bayi semakin besar, anda boleh membiarkan bayi anda makan makanan dengan saiz yang lebih besar.

Berikan bayi anda buku untuk meningkatkan kemahiran bahasa bayi anda dan membantu mereka suka membaca. Anak anda mungkin tidak mempunyai kesabaran untuk duduk semasa anda bercerita, tetapi jangan kecewa. Tidak kira berapa umur anak anda, membaca akan memberi mereka peluang untuk berintegrasi dengan masyarakat luar.

Kesihatan & Keselamatan

Apa yang patut saya bincangkan dengan doktor

Bergantung kepada keadaan tertentu bayi, doktor akan melakukan ujian fizikal keseluruhan, menggunakan teknik diagnostik dan prosedur yang berbeza . Doktor atau jururawat akan memeriksa semua atau kebanyakan daripada yang berikut:

Vaksinasi kali ketiga jika mereka berada dalam keadaan kesihatan yang baik dan tidak mempunyai kontraindikasi lain. Pastikan anda berbincang dengan doktor anda tentang sebarang tindak balas yang mungkin berlaku sebelum suntikan.

Tanya doktor: Apa tindak balas yang mungkin anak anda alami dengan suntikan ketiga? Apakah jenis makanan yang bayi anda perlu makan pada masa ini?

Apa yang patut saya tahu?

Lawatan ke bilik kecemasan

Walaupun kedengaran menakutkan, tetapi anda perlu bersedia untuk kes yang paling teruk. Sebab utama bagi kanak-kanak pergi ke bilik kecemasan adalah jika mereka mempunyai tindak balas alahan yang serius, halangan usus atau asma. Selain itu, apabila anak anda menjadi semakin ingin tahu dan melakukan banyak aktiviti, bayi boleh menelan atau menyedut objek fizikal, jatuh dan tercedera atau memerlukan jahitan.

Jika anak anda mempunyai kesukaran bernafas kerana sebarang sebab atau anafilaksis, hubungi 999. Sebelum kes kecemasan berlaku, anda perlu tahu di mana adalah tempat kecemasan terdekat dan jalan untuk sampai ke sana. Kakitangan bilik kecemasan akan meminta anda untuk mengisi beberapa kertas kerja, jadi sila simpan maklumat insurans anda dan nama anda, nombor telefon, dan nama doktor anak anda.

Biarkan bayi anda merasakan bahawa anda tenang dan segala-galanya di bawah kawalan, walaupun anda tidak benar-benar berasa begitu. Bayi anda mungkin perlu dihibur dan perlu lebih prihatin dan supaya kurang merasa bimbang. Bawa beg lampin, pakaian persalinan, buku-buku atau mainan kegemaran anak anda dan makanan yang cukup untuk makan satu atau dua kali. Apabila anak anda menjalani prosedur, tanya jika anda boleh memberi makan kepada bayi anda dalam masa yang sama atau tidak (kerana anda akan perlu menunggu lebih lama untuk pemeriksaan X-ray dan jika bayi anda diberi makan oleh doktor).

Bertukar kepada susu lembu

Anda tidak sepatutnya membenarkan bayi anda minum susu lembu sebelum bayi berumur satu tahun. Jika boleh, anda perlu terus menyusukan bayi anda selama sekurang-kurangnya setahun (dan juga selepas itu selagi ibu dan bayi mahukannya). Apabila anda tidak dapat menyusu lagi, anda boleh memberikan bayi anda susu formula diperkaya dengan zat besi. Sila berunding dengan doktor anda sebelum membuat keputusan jenis formula bayi sebelum memberhentikan penyusuan bayi anda.

Apabila bayi bertukar kepada susu lembu pada usia setahun, pastikan anda menggunakan susu penuh, susu skim dan bukan susu tanpa lemak atau rendah lemak. Susu penuh biasanya disyorkan untuk kanak-kanak selepas dua tahun, walaupun sesetengah doktor membenarkan penggunaan susu lemak 2% untuk kanak-kanak lebih 18 bulan.

Kerisauan Saya

Apa yang saya risaukan?

Berikut adalah beberapa perkara yang mungkin anda risaukan:

Berus gigi bayi anda

Terdapat banyak sebab mengapa anda harus menjaga gigi bayi: Pertama sekali, untuk gigi kekal kemudian. Kerosakan dan penanggalan gigi pertama boleh mengubah mulut secara kekal. Selain itu, mereka juga memerlukan gigi untuk menggigit dan mengunyah selama beberapa tahun sebelum gigi kekal diganti. Gigi yang rosak boleh menjejaskan diet bayi anda. Oleh itu, gigi sihat penting untuk perkembangan ucapan dan penampilan – kedua-duanya sangat penting untuk bayi anda pada masa dewasa mereka. Akhirnya, anda harus mula mengamalkan kebiasaan memberus gigi bayi anda tidak lama lagi. Tabiat penjagaan pergigian yang baik akan menjadi asas yang kukuh untuk memastikan gigi bayi anda sihat.

Anda boleh menggunakan kain kasa, tuala bersih, berus pakai buang yang direka khas atau berus dengan bulu lembut, berus gigi untuk bayi (dengan tidak lebih daripada tiga baris bulu), anda harus melembapkannya dengan air untuk membersihkan gigi mereka. Anda dicadangkan untuk memberus gigi bayi selepas makan dan sebelum waktu tidur. Anda perlu memberi perhatian kepada penjagaan gigi mereka. Jangan lupa juga untuk memberus lidah, kerana lidahnya adalah rumah kuman bercambah. Jangan gunakan ubat gigi, tetapi anda masih boleh memberi sedikit ubat gigi untuk menambah rasa kepada berus jika bayi anda merasa lebih seronok sewaktu memberus.

Selain rawatan pergigian, pemakanan yang betul mempunyai impak yang penting terhadap kesihatan mulut bayi. Anda perlu membuat mereka mengamalkan tabiat makan yang baik. Pastikan bayi anda mendapat kalsium, fosforus, fluorin, mineral dan vitamin lain (terutamanya vitamin C, yang membantu mengekalkan kesihatan gusi) dan hadkan makanan yang tinggi dalam gula halus (termasuk biskut) atau gula semula jadi yang melekit (seperti buah kering, mahupun kismis). Perkara ini boleh membantu mencegah kesakitan disebabkan karies gigi dan gusi berdarah. Anda harus mengehadkan berapa kali bayi anda makan gula-gula (walaupun dengan bayi yang sihat) kepada hanya satu atau dua kali sehari. Semakin banyak pengambilan gula, semakin tinggi risiko kerosakan gigi. Biarkan bayi anda makan gula-gula pada waktu makan – kerana kurang berbahaya, dan bukan antara waktu makan. Berus juga gigibayi anda setelah mereka makan gula-gula.

Pemeriksaan kesihatan secara berkala perlu dilakukan pada pertengahan bulan ke-6 dan bulan ke-12 untuk kanak-kanak yang mengalami karies yang tinggi, kerana bayi mempunyai kebiasaan tidur dengan botol jus atau susu formula, bayi yang biasanya mempunyai mimpi buruk atau tidur siang atau bayi menghabiskan banyak masa menghisap botol. Periksa gigi bayi anda seawal mungkin untuk mencegah penyakit periodontal. Sekiranya bayi anda bergigi jarang, keadaannya akan bertambah baik selepas itu. Kes ini jarang memerlukan campur tangan awal doktor gigi anda.


Rasa Lesu Ketika Bangun Tidur? Lakukan Senaman Regangan Ini Untuk Kekal Segar, 10 Minit Saja!

Pagi-pagi ketika bangun tidur, kadangkala kita akan rasa lesu dan sakit-sakit badan seperti tidak puas tidur. Namun pernahkah anda cuba untuk melakukan senaman regangan pagi?

Perasaan lemau dan mengantuk ini akan sering terjadi saat kita terjaga daripada tidur,
terutamanya apabila majoriti masyarakat kini lebih banyak meluangkan masa duduk di rumah ekoran pandemik COVID-19 yang sedang melanda.

Adakah senaman regangan dapat membantu?

Tahukah anda, senaman regangan yang dilakukan pada waktu pagi sangat
bermanfaat pada kesihatan dan boleh memberikan mood yang lebih baik?

Kajian mendapati selain bersenam, melakukan regangan juga boleh membantu anda relaks, meningkatkan kelenturan badan, mengurangkan sakit belakang dan meringankan masalah kesihatan yang lain.

Cuba anda sertakan regangan pagi dalam rutin harian setiap kali anda bangun daripada tidur, ia pasti akan membantu anda kekal bertenaga sepanjang hari.

Selain itu, dengan melakukan senaman ini juga, anda tidak perlu lagi bergantung kepada minuman berkafein untuk mengekalkan kesegaran diri.

Artikel ini akan kongsikan beberapa jenis senaman regangan yang boleh dilakukan pada waktu pagi. Setiap jenis senaman hanya mengambil kurang daripada 10 minit daripada waktu pagi anda.

Jenis-jenis senaman regangan pagi

1. Regangan kobra

Cara-cara:

Baring terlentang dan rapatkan kedua-dua tangan di sisi. Siku anda akan berada di kedua-dua sisi tubuh anda. Kemudian, angkat kepala dan dada anda dengan perlahan, pastikan pinggul dan pangkal paha anda berada di atas katil atau lantai.

Sekiranya anda berasa selesa, angkat kepala lebih tinggi menghampiri perut anda.

Anda harus ingat untuk merehatkan leher dan bahu anda. Kekalkan posisi regangan selama 15 hingga 20 saat dan apabila anda sudah bersedia, turunkan badan secara perlahan-lahan ke posisi asal tadi (baring terlentang).

2. Regangan lutut ke bahagian dada

Cara-cara:

Masih dalam posisi berbaring, bawa sebelah lutut ke dada anda. Pastikan anda tidak mengangkat kepala atau menegangkan leher.

Tarik nafas dalam-dalam sebanyak 3 hingga 4 saat, rasakan regangan di bahagian punggung dan bawah belakang badan anda.

Ulangi pergerakan ini dengan menggunakan sebelah lagi lutut.

3. Putaran tulang belakang

Cara-cara:

Berbaring pada posisi terlentang, angkat salah satu lutut anda, dan perlahan-lahan gerakkannya ke sisi bertentangan badan.

Pastikan kedua bahu anda kekal bersentuhan dengan katil sepanjang masa.

Sekiranya anda berasa selesa melakukan posisi ini, keluarkan satu tangan ke sisi badan anda, sejajar dengan bahu, dan perlahan-lahan pusingkan kepala anda untuk menghadap lengan anda tadi.

Anda harus merasakan regangan pada bahagian atas dan bawah belakang badan. Tarik nafas dalam-dalam dan ulangi gerakan yang sama di sisi bertentangan.

4. Regangan bahu

Cara-cara:

Regangan ini akan dapat merehatkan bilah bahu di belakang anda dan ke bawah.

Keluarkan sebelah lengan dan gerakkan ke sisi yang bertentangan di badan anda.

Kemudian gunakan lengan anda yang lain untuk memberikan tekanan kepada lengan tadi dengan menolak secara lembut bagi menguatkan regangan.

Selepas itu, cuba kekalkan posisi tersebut selama 15 hingga 20 saat dan ulangi pada sisi yang lain.

5. Regangan
hamstring

Cara-cara:

Untuk regangan ini, anda harus bermula dengan berdiri tegak dan bengkokkan secara perlahan-lahan sebelah lutut seolah-olah anda akan berada dalam posisi duduk.

Letakkan kaki yang bertentangan ke depan, tumit ke lantai lalu tegakkan jari kaki ke arah siling.

Bengkokkan badan ke hadapan dari pinggul anda untuk merasakan keregangan di bahagian belakang kaki anda yang terbentang.

Kekalkan posisi ini selama 10 hingga 15 saat dan kemudian ulangi dengan kaki anda yang lain pula.

Rumusan

Kesimpulannya, setiap individu perlu memberikan perhatian secukupnya terhadap tubuh badan setiap hari ketika bangun tidur.

Bagi mengelakkan rasa lesu, lakukan senaman regangan ini mengikut kemampuan diri sendiri.

Jangan kecewa jika pada awalnya anda tidak berjaya. Dengan melakukannya secara kerap, badan anda akan mula mudah dilentur.

Namun pastikan anda melakukan regangan-regangan ini mengikut kemampuan kerana jika terlalu memaksa diri ia mungkin akan memberi kemudaratan pada diri sendiri.

Sekiranya anda tercedera, pastikan untuk segera bertemu dengan doktor atau ahli fisioterapi agar mereka dapat mencadangkan senaman regangan yang bersesuaian dengan anda.


Kesan Menghisap Rokok Bergantung Pada Kuantiti? Anda SILAP!

Ramai indivivu percaya kesan hisap rokok adalah bergantung kepada kuantiti rokok yang dihisap. Tetapi adakah benar tanggap tersebut?

Ayuh, ikuti perkongsian artikel ini untuk jawapannya.

Untuk mendapatkan lebih banyak info tentang Habit Sihat, sila dapatkannya
 di sini.

Kesan hisap rokok bergantung pada kuantiti?

Kuantiti rokok mempengaruhi kesan merokok merupakan satu tanggapan yang salah, kerana kesan
merokok bagi perokok ringan dan perokok tegar tidak jauh berbeza.

Ia adalah berdasarkan satu kajian yang dijalankan oleh pakar daripada University Columbia.

Kajian yang dilakukan itu melibatkan 25,000 sukarelawan merangkumi individu perokok, bekas perokok serta
individu dewasa yang tidak pernah merokok
.

Hasilanya menunjukkan kerosakan paru-paru bagi perokok ringan dan perokok yang
menghisap rokok
 sehingga dua pek sehari adalah sama.

Keputusan kajian menunjukkan
fungsi paru-paru
 bagi perokok tegar, yang ditakrifkan menghisap 30 batang rokok sehari menurun kadar 11.24 ml setahun lebih berbanding individu yang tidak merokok.

Manakala individu perokok ringan yang hanya merokok dalam anggaran kurang daripada 5 batang rokok sehari pula menunjukkan penurunan fungsi paru-paru pada kadar 7.65 ml setahun.

Pakar mengatakan bahawa perokok ringan kehilangan kapasiti paru-paru yang sama dalam tempoh setahun seperti kehilangan kapasiti paru-paru yang dialami oleh
perokok tegar
 untuk jangka masa sembilan bulan.

Kesan hisap rokok tiada bezanya

Menurut penulis utama penyelidikan Dr Elizabeth Oelsner berkata, “Merokok dalam kuantiti sedikit dalam sehari memberikan kesan merokok yang sama berisiko seperti seperti merokok dalam kuantiti yang banyak.”

Jelas beliau lagi, ini kerana perbezaan kehilangan fungsi antara merokok kurang 5 batang dan 2pek kotak rokok sehari sangat kecil.

Jadi cara terbaik untuk mengatasi masalah ini adalah dengan berhenti merokok terus dan bukannya mengurangkan kuantiti rokok.

Ini bermakna kerosakan
kesan merokok terhadap peparu
 secara langsung adalah kualitatif. Bagaimanapun, kesan merokok yang akan mengakibatkan
masalah kanser paru-paru
 adalah bersifat kuantitatif.

Ini bermakna semakin banyak rokok yang dihisap, semakin tinggi risiko untuk mengalami kanser paru-paru.

Bawa maut kepada penghisapnya

Kajian yang diterbitkan dalam
The Lancet Respiratory Medicine
 ini turut menyatakan individu dalam kumpulan perokok ringan tidak menyedari bahawa mereka berdepan dengan kesan hisap rokok dan risiko untuk mengalami masalah berkaitan penyakit paru-paru yang boleh membawa maut.

Individu yang sudah lama merokok berdepan dengan
risiko penyakit pulmonari obstruktif kronik
 yang tidak dapat diubati
(COPD)
 selain kanser.

Tabiat merokok merupakan penyebab utama kanser yang boleh dielakkan. Ia menghasilkan bahan kimia yang menyebabkan sekurang-kurangnya 15 jenis penyakit yang berbeza.

Baca juga:

Kebanyakan individu tertarik untuk merokok kerana menganggap nikotin mampu membuatkan mereka berasa lebih tenang. Tetapi hakikatnya, tabiat ini boleh menyebabkan mereka ketagih dan
sukar untuk berhenti.

Berhenti merokok pada usia muda, terutamanya sebelum mencecah usia 40 tahun, dapat dikaitkan dengan penurunan risiko kematian awal.

Walau bagaimanpun, berhenti merokok selepas berusia 60 tahun dapat dikaitkan risiko kematian yang lebih rendah. Keadaan ini adalah lebih baik jika berbanding individu dewasa berusia yang masih terus merokok.


Jangan Ambil Remeh Jika Kena Gigitan Anjing Gila! Hampir 100% Mati Sebab Tak Dapat Rawatan!

Penyakit anjing gila
 ataupun rabies merupakan sejenis penyakit yang jarang berlaku di Malaysia. Ia merupakan sejenis penyakit yang mempengaruhi sistem saraf dan otak seseorang.

 Tanda penyakit rabies muncul dengan perlahan, oleh sebab itu, apabila penyakit ini dikenal pasti, terkadang ia sudah terlambat untuk pesakit.

Penyakit rabies berlaku di seluruh dunia kecuali di Antartika. Namun, hampir 95% kematian disebabkan oleh rabies berlaku di benua Asia ataupun Afrika.

Ramai yang tahu penyakit anjing gila terjadi apabila seseorang itu digigit ataupun dicakar oleh anjing yang membawa virus rabies.

Namun, tahukah anda virus anjing gila juga boleh disebarkan oleh haiwan lain seperti musang, rakun, serigala, monyet dan
kelawar
?

Apabila seseorang itu sudah mula menunjukkan simptom anjing gila, pesakit mungkin sudah tidak ada peluang lagi untuk hidup.

Hampir 100% pesakit yang menunjukkan simptom rabies akan meninggal dunia.

Apa yang terjadi sekiranya terkena penyakit rabies?

Pesakit selalunya dijangkiti penyakit anjing gila setelah
digigit binatang
 yang mempunyai virus rabies.

 Walau bagaimanapun, penyakit ini masih boleh menjangkiti manusia menerusi cakaran ataupun luka yang terdedah kepada air liur haiwan tersebut.

Apabila seseorang itu digigit haiwan, virus rabies perlukan masa untuk bergerak daripada tempat jangkitan ke otak pesakit. Tempoh masa ini dipanggil tempoh inkubasi (
incubation period
).

Tempoh inkubasi mungkin berbeza-beza mengikut pesakit. Selalunya ia memakan masa selama 2-3 bulan, tetapi tempoh masa berbeza dari 1 minggu hingga 1 tahun.

Sebagai contoh, individu yang digigit pada bahagian kaki mempunyai tempoh inkubasi yang lebih panjang berbanding individu yang digigit pada bahagian tangan.

Simptom atau tanda awal penyakit rabies menyerupai
simptom demam biasa
. Antara simptomnya termasuklah rasa lemah, tidak selesa, demam ataupun pening kepala.

 Simptom ini mungkin akan berlaku selama beberapa hari.

Apabila penyakit ini mula jadi semakin teruk, pesakit akan mengalami kecelaruan mental (
delirium
), tingkah laku yang abnormal,
halusinasi
, takut terhadap air (hydrophobia) dan insomnia.

Penyakit rabies boleh dirawat dengan vaksinasi

Post-exposure prophylaxis
 atau PEP merupakan rawatan yang akan dijalankan serta-merta ke atas pesakit setelah digigit haiwan yang mempunyai virus rabies.

Rawatan ini akan menghalang kemasukan virus ke dalam sistem saraf pusat. PEP dilakukan dengan cara:

Membasuh dan merawat kawasan luka gigitan secepat mungkin

Mengambil vaksin rabies serta-merta. Vaksin rabies diberikan sebanyak 4 kali kepada pesakit pada hari 0, 3, 7 dan 14

Pemberian
rabies immunoglobulin
 (RIG) kepada pesakit. Suntikan ini akan memberikan pelindungan kepada pesakit ketika vaksin mula bertindak

Kombinasi vaksin dan globulin yang diberikan kepada pesakit dapat membantu menghalang penyakit ini daripada terus merebak.

Pemberian vaksin merupakan sesuatu yang sangat efektif. Malah, jarang sekali vaksin yang diberikan tidak berfungsi ataupun tidak dapat melawan penyakit rabies.

Walau bagaimanapun, individu yang lewat mendapatkan rawatan mungkin tidak dapat diselamatkan walaupun dengan pemberian vaksin.

Digigit anjing liar? Apa yang patut anda lakukan?

Menurut KKM, jika anda digigit anjing liar, anda perlu lakukan langkah-langkah ini dengan kadar segera untuk mengelakkan daripada dijangkiti rabies:

Cuci luka gigitan dengan
sabun dan air bersih
 yang mengalir.

Berjumpa dengan doktor dalam kadar yang segera. Doktor akan menentukan sama ada anda memerlukan suntikan rabies ataupun tidak.

Ikuti arahan doktor dan ambil suntikan anti rabies mengikut jadual sekiranya diperlukan.

Jika anda ternampak ada anjing ataupun kucing liar di kawasan kediaman anda, sila laporkan kepada pihak berkuasa tempatan lebih-lebih lagi jika ia berkelakuan pelik dan cuba menggigit anda.

Sebagai satu langkah untuk mengelakkan penyakit anjing gila, pastikan anda melakukan vaksinasi kepada haiwan peliharaan anda.

Pastikan anda sentiasa memberi amaran kepada anak anda untuk tidak menyentuh kucing ataupun anjing yang berkeliaran di kawasan perumahan.

Selain itu, elakkan daripada mendekati binatang liar seperti kelawar, rakun, dan musang. Untuk pengetahuan anda, rabies juga boleh disebarkan melalui gigitan kelawar.

Walau bagaimanapun, tidak seperti gigitan anjing liar, gigitan kelawar lebih sukar untuk dirasai dan dikenal pasti.

Jika anda terjumpa kelawar yang sudah mati, elakkan daripada menyentuh haiwan tersebut.

Kesimpulan

Penyakit anjing gila merupakan satu penyakit yang amat berbahaya. Disebabkan ia tidak ada penawar, hanya pencegahan sahaja yang boleh melindungi anda dan ahli keluarga daripada rabies.

Oleh itu, elakkan daripada
menyentuh haiwan yang sakit
 dan laporkan apa-apa kejadian yang melibatkan gigitan anjing kepada pihak berkuasa tempatan.

Salah satu tanda penyakit rabies yang popular ialah pembentukan buih pada bahagian mulut haiwan yang telah dijangkiti.

Selain itu, satu lagi simptom yang diketahui ramai ialah rasa takut tercekik ataupun takut terhadap air.

Di Malaysia, 99% kes rabies berpunca daripada gigitan anjing dan 40% mangsa penyakit anjing gila merupakan daripada kalangan kanak-kanak.

Oleh itu, sentiasalah pantau keberadaan anak anda. Jangan lupa ingatkan mereka untuk menjauhi sebarang haiwan liar yang mereka nampak sama ada hidup ataupun mati.


Nak COVID-19 Cepat Hilang? BERHENTI Buat 2 Benda Yang Selalu Dibuat Ini!

Untuk mendapatkan lebih banyak info tentang coronavirus di Malaysia, sila dapatkannya di sini.

Penularan wabak COVID-19 kini sudah memasuki gelombang kedua dan mungkin akan berlanjutan sehingga penghujung tahun
.

[covid_19]

Pada tanggal 16 Mac lalu, Perdana Menteri Malaysia, Tan Sri Muhyiddin Yassin telah mengisytiharkan
perintah kawalan pergerakan (movement control order) untuk membendung wabak ini
 dari terus berleluasa.

Tapi bukan harus #StayAtHome sahaja. Masih ada beberapa langkah kebersihan dan kuarantin yang kita harus lakukan.

Dan paling penting — elakkan diri daripada bersalaman dan
bersentuhan sesama individu
!

Artikel berkaitan:

16x Pegang Muka Dalam Sehari, Ia Mungkin Punca COVID-19 Senang Tular!

Elak bersalam & bersentuh untuk cegah virus korona!

Baru-baru ini, tular
meme
di media sosial berkenaan cara menyapa individu dengan simbol gerak tangan ‘Salam Wakanda’ bagi
mencegah penularan wabak
 COVID-19.

Meskipun kelihatan lucu, tapi sebenarnya ada betul juga tindakan “Salam Wakanda’ itu!

Ini kerana
bersentuhan kulit ke kulit adalah sangat berisiko untuk menyebarkan virus korona
 ini.

Tangan adalah anggota tubuh badan yang paling banyak bergerak, bekerja dan menyentuh pelbagai permukaan.

Meskipun hanya berjalan seperti biasa ke pejabat, kita tidak akan dapat mengelak daripada menyentuh tombol pintu, butang lif, suis lampu dan macam-macam lagi.

Tanpa disedari, sentuhan inilah yang akan membuatkan virus berpindah ke tangan lalu ke mata, hidung, mulut dan sebagainya akibat sentuhan tangan ke anggota badan yang lain.

Ini sangat berisiko memindahkan virus, terutamanya jika anda tidak amal
teknik betul membasuh tangan dengan sabun atau hand sanitizer
.

Selain sentuhan, bagaimanakah COVID-19 boleh tersebar?

Baca juga
:

Seperti yang ramai sudah sedia maklum, sentuhan kulit ke kulit di antara individu sangat berisiko tinggi memindahkan virus.

Persoalannya,
apakah terdapat cara lain wabak COVID-19 ini boleh tersebar
?

Pada awalnya, COVID-19 telah dikenali sebagai
airborne virus
 kerana
sifatnya yang boleh tersebar melalui udara
.

Pertubuhan Kesihatan Sedunia (WHO) baru-baru ini mengeluarkan kenyataan ia juga
boleh tersebar melalui titisan air dari hidung atau mulut orang yang telah terjangkiti
.

Bagaimanakah titisan ini boleh tersebar? Caranya melalui batuk, bersin atau sekadar hembusan nafas!

Penularan virus korona boleh terjadi sekiranya anda berada dekat dengan orang yang terjangkiti dengan jarak
kurang dari 2 meter
.

Kita juga harus tahu COVID-19 ini adalah jenis virus yang sangat mudah disebarkan terutamanya jika ia berpunca dari seorang
superspreader
. Apakah ia?

S
uperspreader
ini adalah
individu yang telah menyebarkan virus dengan jumlah yang banyak sehingga mampu menjangkiti sehingga belasan orang
.

Langkah kawalan pergerakan untuk cegah virus korona!

Kebanyakan negara telah mengeluarkan perintah
lockdown
untuk
menyekat sebarang pergerakan rakyat dari keluar dan masuk negara
 bagi mencegah virus korona ini dari berleluasa.

Di Malaysia, langkah kawalan pergerakan bermula 18 Mac 2020 sehingga 30 April 2020 dan akan dikaji semula sehinggalah penularan wabak COVID-19 ini dapat dikawal dengan baik.

Oleh itu, kita sebagai rakyat Malaysia sewajarnya tidak panik dan
sila patuhi segala rencana pemimpin negara bagi membendung penularan wabak virus korona ini
.

Usahlah
memborong barangan mentah di pasar raya sehingga habis
 hanya kerana ingin mengkuarantinkan diri dan keluarga di rumah.

Selain itu, kerajaan juga telah meminta agar tiada pergerakan atau perhimpunan beramai-ramai dijalankan sepanjang tempoh yang diperintahkan ini.

Maka, sila patuhinya.

[mc4wp_form id=’115319″]

Ketahuilah bahawa kita semua perlu memainkan peranan yang penting untuk
sama-sama menempuhi pandemik yang sedang melanda dunia ini
.

Sebaiknya, sila amalkan langkah kebersihan seperti membasuh tangan dengan teknik yang betul menggunakan sabun atau
hand sanitizer
.

Dalam pada itu, tolong elak bersalam dan bersentuh sesama individu dan amalkan
social distancing
 setiap kali berada di luar rumah!

Bersamalah kita bertanggungjawab untuk cegah virus korona ini dari terus berleluasa.

#HelloHealthGroup, #HelloDoktor, #HelloHealthCoronaVirus

Baca juga:

Tular Kes Coronavirus Di KL, JANGAN Pentingkan Diri! Kuarantin Langkah Utama

Individu Dengan Virus Corona Boleh Sebarkannya Walaupun Masih Tiada Simptom!

Saintis Sahkan Bukan Hanya Batuk & Bersin, Tapi Coronavirus Boleh Tersebar Melalui CIRIT-BIRIT!

Perintah Kawalan Pergerakan, Langkah Efektif Bendung Korona Virus Di Malaysia

KKM Isytihar Khidmat Pemeriksaan Virus Corona Di Rumah


Ramai Gemar Mandi Laut Tanpa Tahu Efeknya Kepada Kulit, Bermanfaat @ Bahaya?

Tidak dinafikan,
mandi air laut adalah salah satu daripada aktiviti rekreasi yang sangat menarik
 untuk dilakukan ketika masa lapang.

Bukan sahaja ia mampu menenangkan minda malahan juga bermanfaat sebagai satu peluang untuk
menjalankan senaman berenang
.

Pun begitu, ketahuilah bahawa mungkin terdapat kesan mandi laut terhadap kulit kita! Persoalannya, adakah ia kesan yang bagus atau bahaya?

Jom sama-sama kita semua mengetahui jawapannya melalui pembacaan artikel ini.

Mandi laut, aktiviti yang sihat?

Mungkin di era pandemik COVID-19 ini
, adalah tidak sesuai untuk kita semua mengunjungi laut untuk bermandi-manda kerana virus masih berkeliaran di udara.

Namun sebelum dan selepas pandemik ini berakhir nanti, aktiviti mandi laut wajar dipertimbangkan semula ekoran pelbagai manfaat yang wujud jika melakukannya.

Pertama, kita akan mendapat manfaat dari sudut mental kerana suasana yang indah dan tenang di kawasan pantai sememangnya boleh merelakskan minda sebentar.

Kedua, kita akan mendapat manfaat dari sudut fizikal ekoran aktiviti yang dilakukan ketika mandi laut seperti berenang, bersukan atau bermain di dalam laut.

Pendek kata, ia memang merupakan aktiviti yang menyihatkan! Namun, perlukah kalian berwaspada?

Kesan mandi laut terhadap kulit

Ya, anda yang meminati aktiviti di laut wajar berwaspada kerana terdapat beberapa kesan buruk mandi laut terutamanya terhadap kulit.

Menurut kajian yang dijalankan oleh Marisa Chattman Nielsen, seorang saintis dari University of California, kulit mungkin akan terjejas akibatnya.

Beliau mengatakan bahawa akan berlaku perubahan mikrobiome kulit yakni dari aspek komposisi dan diversiti.

Ia berpunca daripada patogen yang wujud di dalam laut dan akan melekat pada permukaan kulit individu walaupun selepas 24 jam naik ke permukaan pantai.

Kesannya, anda mungkin berisiko mengalami jangkitan bakteria pada kulit yang seterusnya akan menyebabkan kegatalan, kerengsaan atau kebengkakan.

Untuk pengetahuan anda, kesan mandi laut ini adalah lebih kurang sama seperti kesan mandi kolam yang mengandungi klorin di dalamnya.

Disebabkan itu,
 pakar akan menyarankan anda agar mandi semula selepas tamat sesi mandi laut atau kolam
 untuk membersihkan tubuh badan dari segala bakteria.

Kesan mandi laut terhadap rambut

Bukan sahaja terhadap kulit, rambut juga mungkin akan mengalami kesan yang negatif berpunca daripada aktiviti mandi laut ini.

Jika anda perasan, rambut kalian pasti akan menjadi sedikit keras atau kejung semasa dan selepas bermandi-manda di dalam air laut bukan?
Itu mungkin petanda rambut rosak
!

Ini kerana air laut mempunyai kandungan garam yang sangat tinggi dan ia mungkin boleh jadi punca kepada kerosakan rambut anda itu.

Namun kerosakan yang bakal dialami ini tidaklah terlalu teruk kerana ia mungkin akan kembali seperti sedia kala selepas kalian mencuci rambut.

Disebabkan itu, anda dinasihatkan untuk mencuci rambut semula selepas mandi laut menggunakan syampu, pelembut atau perapi bagi mengembalikan kesihatan rambut kalian.

Adakah risikonya tinggi?

Baiklah, sekarang kita sudah tahu bahawa mandi laut mungkin akan mendatangkan beberapa kesan negatif terhadap tubuh badan terutamanya pada kulit dan rambut.

Persoalannya, adakah risikonya tinggi?

Menurut Dr Dana Hawkinson yang merupakan pembantu profesor di University of Kansas School of Medicine, risikonya adalah tidak tinggi.

Ini kerana dalam kebanyakan kes, berenang di dalam air laut mungkin sukar untuk membuat seseorang itu mengalami jangkitan yang serius.

“Manusia sudah berenang di lautan sejak dari zaman dahulu lagi dan ini menunjukkan bahawa aktiviti ini ternyata selamat untuk kalian lakukan’, kata beliau lagi.

Pun begitu, ada beberapa faktor risiko yang akan membuatkan kalian lebih mudah mendapat jangkitan!

Faktor risiko terkena jangkitan akibat aktiviti ini

Walaupun ramai pakar kata ia adalah bagus dan tidak bahaya, individu masih perlu berjaga-jaga kerana wujud faktor risiko terkena jangkitan akibat mandi air laut seperti:

Kulit mempunyai luka yang terbuka

Kulit menghidapi alahan terhadap air laut

Air laut tercemar dengan kotoran

Sekiranya ada faktor risiko di atas, sila batalkan niat anda dan
cuba cari alternatif rekreasi yang lain
.

Dalam erti kata yang lebih mudah, mandi laut adalah satu aktiviti yang ternyata boleh menyihatkan namun ada beberapa perkara yang kalian perlu waspada.

Ketahuilah bahawa ia mungkin akan mengakibatkan kulit dan rambut anda terjejas meskipun kesannya tidaklah begitu serius.


Adakah Saya Berpeluang Untuk Hamil Meskipun Berat Berlebihan? Ini Jawapannya!

Ramai individu pada hari ini yang mengalami masalah berat badan berlebihan. Ini berlaku disebabkan pelbagai punca. Apatah lagi, masalah berat badan ini akan menjejaskan
kesuburan pada lelaki dan wanita.

Pun begitu, terdapat beberapa cara atau tips yang boleh membantu mengatasi masalah ini.

Bagaimana untuk tahu jika seseorang itu berlebihan berat badan?

Kegemukan anda boleh dikira melalui peranti yang dipanggil
indeks jisim badan (BMI).
Ia dikira menggunakan berat badan dan tinggi anda. Sebelum seseorang wanita itu mencuba untuk hamil, dia perlu menggunakan kaedah ini untuk membantunya menurunkan berat badan, jika dia tergolong dalam kategori terlebih berat badan.

Kesukaran untuk hamil jika berlebihan berat badan

Kebanyakan wanita yang sedikit obes akan mudah untuk mengandung. Walau bagaimanapun, jika bacaan BMI anda 30 atau ke atas, ia mungkin memberikan kesan yang buruk pada kesuburan anda. Anda mungkin akan lebih sukar untuk hamil berbanding jika julat BMI anda berada pada paras sihat, iaitu antara 19 dan 25.

Obesiti akan membuatkan
ketidakseimbangan hormon dalam tubuh
 anda. Masalah ini boleh menjejaskan ovulasi anda, sekali gus menyukarkan anda untuk hamil.

Selain dapat meningkatkan peluang anda untuk hamil, menepati julat BMI yang sihat juga adalah baik untuk kesihatan anda, terutama jika anda boleh menurunkan berat badan anda sebelum mengandung. Jika berat badan anda berlebihan semasa hamil, anda mungkin berisiko untuk mendapat
diabetes gestasi iaitu masalah kencing manis
 semasa hamil.

Keguguran – Keseluruhan risiko keguguran semasa kandungan di bawah usia 12 minggu ialah satu dalam lima kes (20%); jika BMI anda melebihi 30, risikonya adalah satu dalam empat kes (25%).

Tingkatkan peluang kehamilan jika anda terlebih berat badan

Bagi meningkatkan peluang anda untuk hamil, anda perlu lakukan beberapa perkara di bawah:

Pertama, turunkan berat badan. Meskipun anda hanya berjaya menurunkan sedikit berat badan, namun percayalah bahawa ia boleh meningkatkan peluang anda untuk hamil. Dengan menurunkan berat badan 2 hingga 5 kilogram boleh memperbaiki kesuburan anda.

Catatkan
kitaran haid
 anda dan cuba untuk hamil dengan sendiri. Menurut American Pregnancy Association, jika usia anda di bawah 30 tahun dan kitaran haid anda teratur, anda boleh mencuba sendiri untuk hamil selama enam bulan.

 Selain itu, pemantauan ovulasi dan suhu badan juga dapat membantu mengenal pasti jika anda mengalami ovulasi. Anda disarankan untuk melakukan hubungan intim beberapa hari sebelum ovulasi dan pada hari ovulasi.

Bagaimanapun, jika kitaran haid anda tidak teratur, jangan bertangguh untuk berjumpa dengan pakar kesuburan.

Buat temujanji dengan pakar kesuburan jika anda masih belum hamil selepas enam bulan mencuba. Ujian darah dan diagnostik boleh membantu mencari masalah yang mungkin anda alami bagi meningkatkan peluang kehamilan anda.

Ambil ubat seperti yang diarahkan oleh doktor. Ambil ubat yang diberikan oleh doktor anda untuk mengawal kitaran haid supaya ovulasi cenderung untuk berlaku.

Masalah yang sering berlaku yang mengaitkan kegemukan dengan ovulasi adalah tambahan lemak boleh menghasilkan penambahan estrogen. Jika paras estrogen dalam tubuh anda tinggi, ia tidak akan mematangkan mana-mana folikel ovari yang mengandungi telur.

Ovari mula untuk mematangkan folikel sebagai reaksi kepada paras estrogen rendah.

Sedikit kegemukan semasa kehamilan anda boleh membantu memelihara bayi dalam kandungan.

Pun begitu, menjadi obesiti sebelum atau semasa kehamilan boleh menyebabkan banyak komplikasi yang mungkin menjejaskan kesuburan atau kesihatan anda serta bayi. Oleh itu, ikutilah diet sihat yang disarankan untuk anda. Masih belum terlambat lagi untuk anda menjaga kesihatan.